‘Percutian Yang Meragukan’ – Rakyat Malaysia Paling Ramai Dibatalkan Visa Ke Australia

Rakyat Malaysia nampaknya berada di kedudukan teratas dalam senarai pembatalan visa pelancong oleh pihak berkuasa Australia. Data terbaharu ini dilaporkan oleh SBS News, laman berita rasmi yang bertapak di Australia.

Malaysia berada di hadapan China, India, United Kingdom dan Taiwan dalam 10 senarai pembatalan visa pelancong. Data yang dikutip dari Kementerian Dalam Negeri Australia dan temubual dengan pegawai kerajaan ini merangkumi kes-kes yang terjadi dari 2017 sehingga 2022.

Angka tersebut menunjukkan bahawa dari 1 Julai 2017 hingga 30 Jun 2022 terdapat 8,079 kes pembatalan visa dibuat ke atas pelancong yang hadir ke Australia. Pembatalan ini difahamkan disebabkan oleh dakwaan bahawa terdapatnya pelanggaran syarat visa.

Bagaimanapun, sejak COVID-19 melanda dunia, kes pembatalan visa pelancong turun mendadak. Data menunjukkan bahawa pelancong yang dibatalkan visa mereka mencapai 3,844 pada tahun 2017-18, tetapi menurun kepada 1,467 pada 2019-2022.

Sebenarnya, data ini tidaklah mengejutkan. Pada 2019, rakyat Malaysia telah berada dalam kedudukan tertinggi pihak imigresen Australia disebabkan pendudukan secara haram di negara tersebut. Imigresen Australia sering menolak kemasukan rakyat Malaysia ke negara tersebut kerana mereka percaya bahawa wujud ‘motif yang lain’.

Motif ini difahamkan datang daripada aktiviti rakyat Malaysia yang hadir ke negara tersebut untuk memetik buah dan kerja-kerja lain secara haram.

Selain itu, di dalam siri Border Security: Australia’s Front Line, pernah didokumentasikan bagaimana seorang rakyat Malaysia telah dihalang masuk ke Australia.

Siri ini memaparkan tugas Australian Border Force (ABF) yang setiap hari berdepan pelbagai jenis ragam ‘pelancong’ yang tiba di Australia di mana setiap ‘pelancong’ ini ditahan kerana tidak mengikut undang-undang di Australia seperti membawa barangan terlarang atau ‘percutian yang meragukan’.

Salah satu episod siri ini yang melibatkan pasangan dari Malaysia tular di Facebook. Seperti biasa, setiap individu yang tiba di Australia akan ditanya soalan-soalan standard oleh pihak ABF.

Namun, timbul keraguan daripada pasangan ini kerana mereka hadir tanpa itinerari dan apabila ditanya, mereka cuma menjawab mereka pergi ke Australia kerana mahu shopping dan honeymoon selepas 10 tahun berkahwin.

Pasangan itu kemudiannya dipisahkan untuk ditanya soalan secara berasingan. Keraguan perjalanan pasangan ini menjadi lebih jelas apabila mereka memberikan tarikh perkahwinan berbeza serta tidak tahu lokasi mana yang mereka akan pergi dan berapa lama mereka akan tinggal di Australia.

Selepas selesai siasatan, pasangan ini diarah pulang kerana motif kehadiran mereka yang meragukan. ABF mengesyaki pasangan ini sebenarnya mahu masuk ke Australia dan bekerja di sana secara haram.

Video tersebut mencetuskan perbezaan pendapat daripada netizen. Ada yang berasa bersimpati dengan nasib pasangan itu dan ada yang bersetuju dengan tindakan tegas ABF.


Rakyat Malaysia Boleh Daftar Kelahiran, Kad Pengenalan Dan Perkahwinan ‘Online’ Mulai 2020

Sekarang semua di hujung jari dan pasti anda tahu yang kita sudah boleh perbaharui pasport secara atas talian. Mudah bukan?

Terbaharu, Jabatan Pendaftaran Negara telah membolehkan anda ganti kad pengenalan secara atas talian untuk memudahkan anda. Malah, Jabatan Pendaftaran Negara juga akan memperkenalkan satu aplikasi yang menawarkan satu perkhidmatan untuk memudahkan dan menjimatkan masa anda.

Menerusi aplikasi tersebut, anda bakal boleh daftar kelahiran, kad pengenalan dan perkahwinan untuk bukan Islam secara atas talian mulai tahun depan. Akan tetapi, anda masih perlu untuk ke pejabat Jabatan Pendaftaran Negara untuk mengambil dokumen yang telah siap.

Pastinya ini satu inovatif yang baik daripada pihak Jabatan Pendaftaran Negara untuk rakyat Malaysia. Adakah anda gembira dengan berita ini?

Anda tidak tahu bagaimana mahu ‘renew’ pasport secara atas talian? Klik pautan di bawah untuk ketahui lebih lanjut.

Lelaki Ini Kongsi Cara Untuk ‘Renew’ Pasport Secara Atas Talian

MyKad Kini Boleh Dikeluarkan Sepantas 45 Minit Melalui Unit Bergerak JPN


Rakyat Malaysia Boleh Dipenjara Jika Langgar Perintah Kuarantin

Seksyen 24 Akta Pencegahan dan Pengawalan Penyakit Berjangkit 1988 (Akta 342) menyebut individu yang melanggar perintah kuarantin di rumah boleh dikenakan penjara sehingga dua tahun atau dikenakan denda atau kedua-duanya sekali.

Semalam, Perdana Menteri Malaysia, Tan Sri Muhyiddin Yassin telah mengeluarkan arahan Perintah Kawalan Pergerakan seluruh negara bermula 18 Mac ini. Kenyataan tersebut telah dikeluarkan semalam dalam satu sidang media khas.

Peguam, Syazlin Mansor berkata kepada Sinar Harian bahawa hukuman itu adalah untuk kesalahan kali pertama. Bagi kesalahan kedua, penjara lima tahun atau denda atau kedua-duanya sekali.

Tambah beliau lagi, kesalahan yang dilakukan secara berterusan akan dikenakan denda selanjutnya tidak lebih RM200 bagi tiap-tiap hari kesalahan berterusan.

Syazlin turut menjelaskan bahawa perintah pengawasan dan pemerhatian di rumah kediaman bagi kontak jangkitan COVID-19 berada di bawah Seksyen 15(1) Akta Pencegahan dan Pengawalan Penyakit Berjangkit 1988.

Di dalam Seksyen 15(1) juga memperuntukkan kuasa kepada mana-mana pegawai diberi kuasa untuk memerintahkan individu diasingkan di rumah.

Seseorang yang diletakkan di bawah pengawasan dan pemerhatian perlu mematuhi segala perintah yang ditetapkan dan kegagalan berbuat demikian boleh menyebabkan seseorang itu dikenakan hukuman.

Ini adalah antara usaha kerajaan bagi mengurangkan penyebaran wabak COVID-19 yang diisytiharkan pandemik oleh Organisasi Kesihatan Dunia (WHO).

Setakat hari ini, Malaysia telah mencatatkan 125 kes baharu yang menjadikan jumlah keseluruhan kes positif COVID-19 di negara ini adalah sebanyak 553 kes.

Untuk bacaan lanjut mengenai COVID-19, klik pautan di bawah.

Media Perancis Puji Cara Hidup Islam, Percaya Mampu Cegah COVID-19 Daripada Merebak

1,350 Banduan Di Brazil Melarikan Diri Selepas Sekatan Lawatan Dikenakan Akibat COVID-19

Rakyat Amerika Takut ‘Ancaman’ COVID-19, Siapkan Diri Dengan Senjata Api


Rakyat Malaysia Buat Pelarian Rohingya Rasa Tidak Selamat, Dakwa Negara Ini Sudah Jadi Penjara

Zafar Ahmad Abdul Ghani, berumur 51 tahun, seorang pelarian dan aktivis Rohingya. Selama tiga dekad, dia selalu merasakan bahawa Malaysia seperti rumahnya sendiri. Rasa ada kebaikan dan ketenangan di sini, namun semuanya berubah dan dia merasakan bahawa Malaysia yang sekarang adalah seperti sebuah penjara.

Selama hampir setahun, Zafar mengakui bahawa dia tidak pernah meninggalkan rumahnya, yang terletak di ibu kota Kuala Lumpur. Keadaan ini berlaku selepas satu salah faham laporan yang tersebar di dalam talian, yang mendakwa bahawa Zafar menuntut agar dia diberikan status kewarganegaraan Malaysia. Sejak daripada kejadian itu, dia telah menjadi mangsa kecaman rakyat Malaysia.

Maklumat yang salah ini telah mencetuskan gelombang yang membawa kepada kata-kata kebencian dan ancaman mati terhadap Zafar dan keluarganya. “Sehingga kini saya masih takut. Saya sudah lama tidak meninggalkan rumah atau melihat dunia luar,” kata Zafar yang sudah mempunyai tiga anak.

Sepanjang salah faham ini berlaku, Zafar telah menafikan bahawa dia menuntut untuk menjadi sebahagian daripada warganegara Malaysia atau menuntut hak sama rata. Dia juga telah membawa kes ini ke pengetahuan pihak polis, namun hingga kini, belum ada apa-apa tuduhan mahupun orang yang bertanggungjawab yang ditahan oleh pihak berkuasa.

Untuk rekod, terdapat lebih 100,000 etnik Rohingya yang melarikan diri di Malaysia. Negara yang dianggap sebagai ‘mesra pelarian’ oleh Reuters ini popular di kalangan etnik Rohingya. Namun, sentimen kebencian terhadap pelarian Rohingya tiba-tiba naik mendadak selepas kumpulan ini dituduh penyebab kepada tersebarnya COVID-19 di Malaysia.

Ucapan kebencian dalam talian yang meminta untuk memerangi etnik Rohingya dan pendatang tanpa izin yang lain ini telah memberi kesan yang sama kepada Zafar, tambah-tambah lagi apabila dia adalah salah seorang pemilik organisasi hak etnik Rohingya di Malaysia.

Selepas kejadian salah faham atau fitnah itu, Zafar mengakui bahawa dia masih menerima panggilan dan mesej berbentuk ugutan di telefon bimbit atau akaun media sosialnya. Identiti dia dan keluarganya turut tersebar secara meluas di dalam talian sehingga ia menimbulkan isu keselamatan kepadanya.

Zafar, yang berdaftar dengan Pesuruhjaya Tinggi PBB untuk Pelarian (UNHCR),  difahamkan telah memohon untuk dipindahkan ke negara lain tetapi permintaannya ditolak setelah agensi itu mengatakan bahawa dia tidak memenuhi kriteria untuk penempatan semula.

Jurucakap UNHCR di Kuala Lumpur mengatakan melalui e-mel bahawa agensi itu tidak dapat mengulas lebih panjang mengenai kes terbabit. Keputusan penempatan semula bergantung pada pelbagai faktor, dan salah satu faktor adalah terletak pada mana-mana negara tuan rumah.

Zafar berkata, dia berharap agensi itu akan mempertimbangkan semula kesnya kerana dia tidak lagi merasa selamat di Malaysia. “Saya tidak dapat merehatkan badan, otak, dan hati saya. Saya menangis bertanya mengapa orang melakukan ini kepada saya.”

Kenapa masyarakat muslim Rohingya tidak sepatutnya ‘merayakan’ rampasan kuasa di Myanmar? Klik pautan di bawah untuk membaca.

Kenapa Masyarakat Muslim Rohingya Tidak Sepatutnya ‘Merayakan’ Rampasan Kuasa Di Myanmar?

Raih Sumbangan Berlebihan, Pelarian Rohingya Dilaporkan Jual Semula Agihan Bantuan Makanan

Kotor Dan Tidak Peduli, Dua Warga Rohingya Berniaga Air Tepi Jalan ‘Claim’ Jenama Orang Lain


Rakyat Malaysia Bujang Kini Boleh Mula Memohon Bilik Sewa RM100

Sebelum ini, Datuk Bandar Kuala Lumpur telah menawarkan bilik serendah RM100 untuk golongan bujang berpendapatan rendah yang menetap di ibu kota. Anda boleh mula membuat permohonan mulai bulan Ogos ini.

Malah, menurut Datuk Bandar Kuala Lumpur, pihak DBKL hanya akan menerima sebanyak 188 penyewa pada fasa pertama dan 135 penyewa pada fasa kedua. Adalah diingatkan, anda layak untuk mendaftar jika anda rakyat Malaysia, berumur dari 18 hingga 35 tahun, bekerja di Kuala Lumpur, berpendapatan bawah dari RM2,000 dan tidak memiliki rumah atau kereta.

Phase 1 of the project will be completed by Q4 2019, and phase 2 in Q1 2020. DBKL estimates it will cost around RM7mil for construction and assets, expecting to house up to 323 tenants. Applications are open to Malaysians aged 18-28, with an income not more than RM2,000 a month. pic.twitter.com/mepwoNAg38

Bagi anda yang ingin memohon, anda boleh menghantar permohonan anda secara atas talian. Pastinya usaha ini akan meringankan beban anak muda yang baru ingin menempah kehidupan.

Baca lagi: Datuk Bandar Kuala Lumpur Umum Bilik Sewa Bujang RM100 Bermula Tahun Ini


Rakyat Malaysia Cedera Parah Ditembak Oleh Individu Tidak Dikenali Di Thailand

Malang tidak berbau menimpa seorang rakyat Malaysia di Bandar Betong, Wilayah Yala, Selatan Thailand apabila beliau dilaporkan cedera parah selepas ditembak di hadapan sebuah kedai serbaneka.

Menurut laporan Utusan Malaysia, mangsa berusia 55 tahun itu ditembak oleh suspek yang tidak dikenali.

Polis Daerah Pengkalan Hulu melalui kenyataannya berkata bahawa mangsa berasal dari Kampung Padang Tamat, Pengkalan Hulu.

Kejadian itu dilaporkan berlaku pada jam 9 malam semasa mangsa sedang menunggang motosikal dan didatangi suspek lalu menembaknya tiga kali di hadapan kedai serbaneka tersebut.

Kesan daripada kejadian tersebut, mangsa kini dilaporkan mengalami cedera parah di bahagian perut dan paha. Beliau kini dibawa ke Hospital Betong bagi mendapatkan rawatan lanjut.

Selepas kejadian, suspek yang dipercayai seorang warga Thailand telah meloloskan diri dan sehingga kini masih lagi belum ditangkap.

Manakala siasatan lanjut sedang dijalankan oleh polis Thailand bagi mengesan suspek. Motif kejadian pula difahamkan berpunca daripada hal peribadi atau perniagaan.

“Mangsa yang berasal dari Pengkalan Hulu itu dikatakan telah lama keluar masuk ke Daerah Betong kerana dipercayai mempunyai isteri warga Thailand.

“Mangsa yang pernah menjalankan perniagaan pusat hiburan di Bandar Betong juga mempunyai rekod lampau berkaitan kes jenayah dadah di Malaysia,” kata Ketua Polis Daerah Pengkalan Hulu, Deputi Superintenden Zulkepli Ibrahim.


Rakyat Malaysia ‘Cemburu’ Pekerja Asing Ada Wang Simpanan Lebih Tinggi Berbanding Warga Tempatan

Seorang rakyat Malaysia terkejut apabila dia mengetahui bahawa sebahagian daripada pekerja asing mempunyai simpanan yang lebih tinggi daripada warga tempatan. Menurut China Press, ada beberapa pekerja asing yang mempunyai sehingga RM15,000 atau paling kurang RM4,500 di dalam akaun mereka.

Selepas membuat pengiraan kasar pendapatan mereka sepanjang bekerja di Malaysia (termasuk gaji lebih masa) serta lain-lain perbelanjaan, dapat disimpulkan bahawa pekerja asing mampu peroleh pendapatan sehingga RM4,000 dengan keperluan asas mereka seperti tempat tinggal dan utiliti ditanggung oleh majikan mereka.

Masyarakat tempatan, sebaliknya, yang bekerja di kilang yang sama dengan pekerja asing; mungkin mendapat kurang sedikit, iaitu pada RM1,500 hingga RM3,000. Tambahan pula, warga tempatan pula perlu menanggung tempat tinggal mereka sendiri, kos pengangkutan ke tempat kerja, utiliti dan lain-lain kos sehingga menyebabkan mereka menyimpan kurang daripada pekerja asing.

Bagaimanapun, hantaran terbabit telah menimbulkan perdebatan di antara netizen. Sebahagian daripada mereka menyarankan agar majikan membelanjakan lebih banyak wang untuk mengambil pekerja tempatan. Manakala sebahagian lagi menyatakan bahawa kehidupan pekerja asing di Malaysia teruk dan tidak terjaga, jadi mereka perlu bekorban untuk mendapat simpanan sebanyak itu.

Netizen percaya pekerja asing bekerja keras dan tidak kisah bekerja lebih masa kerana tiada apa yang mereka boleh lakukan di luar waktu kerja. Sebaliknya, warga tempatan membuat banyak pilihan tentang pekerjaan. Mereka tidak mahu bekerja lebih masa, tetapi mempunyai kehidupan yang lebih baik.


Rakyat Malaysia Dan Indonesia Antara Yang ‘Terpaling Malas’ Jalan Kaki Di Dunia

Hasil kajian yang dijalankan oleh penyelidik di Universiti Stanford, ia mendedahkan bahawa Indonesia adalah negara paling malas berjalan kaki di  dunia.

Memetik tempo.co, kajian itu menyatakan bahawa purata orang Indonesia berjalan hanya 3,513 langkah sehari. Manakala Malaysia pula berada di tempat ketiga dengan purata 3,963 langkah sehari.

Penyelidik Universiti Stanford menggunakan data minit demi minit daripada 700,000 orang di seluruh dunia yang menggunakan aplikasi Argus, sebuah aplikasi telefon bimbit yang merekodkan aktiviti pengguna.

Hasilnya, mereka mendapati bahawa rakyat Hong Kong mendapat tempat pertama sebagai negara paling rajin berjalan kaki. Penduduk Hong Kong berjalan secara purata 6,880 langkah atau 6 km sehari. Di bawahnya ialah China, di mana purata orang berjalan 6,189 langkah setiap hari. Di tempat ketiga ialah Ukraine (6,107), keempat Jepun (6,010) dan kelima ialah Rusia (5,969).

Rakyat Indonesia menjadi pemenang tempat pertama untuk negara paling malas berjalan kaki dengan jumlah 3,513 langkah sehari. Di belakang Indonesia adalah Arab Saudi (3,807), Malaysia (3,963) dan Filipina (4,008).

Kajian yang diterbitkan dalam jurnal Nature itu juga menemui jurang di setiap negara antara penduduk paling aktif dan malas. Semakin besar jurang dalam negara, semakin besar kadar obesiti dalam kalangan penduduk.

Sweden sebagai contoh, jurang aktiviti antara malas dan rajin di Sweden adalah sangat rendah. Dengan cara itu, negara mempunyai kadar obesiti yang lebih rendah, kata Tim Althoff, salah seorang penyelidik dalam kajian itu.

Para penyelidik terkejut apabila mendapati jurang aktiviti juga didorong oleh jantina. Di negara yang penduduknya paling malas berjalan, wanita cenderung lebih malas berbanding lelaki. Manakala di negara yang rajin berjalan seperti Jepun, antara perempuan dan lelaki berjalan dengan jumlah yang sama setiap hari.

“Apabila jurang aktiviti lebih besar, wanita cenderung lebih malas melakukan aktiviti berbanding lelaki. Oleh itu, wanita lebih gemuk, kata Jure Leskovec, salah seorang penyelidik di Universiti Stanford seperti dipetik The Sun.

Sikap malas membuang sampah telah wujud 3,500 tahun dahulu dan ini adalah buktinya. Rujuk pautan di bawah untuk membaca.

Sikap Malas Membuang Sampah Telah Wujud 3,500 Tahun Dahulu Dan Ini Adalah Buktinya


Rakyat Malaysia Desak Selamatkan Convent Bukit Nanas, Jadikan Warisan Negara

Sejak beberapa hari lalu, rakyat Malaysia telah menyuarakan rasa hati mereka untuk menyelamatkan sekolah Convent Bukit Nanas (CBN) yang berusia beratus tahun daripada pajakan tanah yang akan berakhir pada 6 September 2021.

Laporan mengenai penolakan kerajaan untuk tidak memanjangkan pajakan tanah sekolah terbabit bukan sahaja tidak boleh diterima oleh rakyat Malaysia, tetapi beberapa individu penting seperti mantan menteri Tan Sri Rafidah Aziz dan juga primadona negara, Vanidah Imran.

1. The High Court is expected to hear SMK Convent Bukit Nanas’ judicial review application later today, on the govt’s non-renewal of its land lease, due to expire on Sep 6.

A petition has also been launched by CBN alumni calling for its preservation: https://t.co/XkLTSbQYeJ

Beberapa ahli politik juga tampil untuk mempertahankan sekolah terbabit dengan alasan bahawa CBN sepatutnya menjadi salah satu simbol sejarah yang ada di negara kita.

Dan itulah yang cuba dilakukan oleh pihak kerajaan, dalam laporan MalaysiaKini, menurut Pejabat Tanah dan Galian Wilayah Persekutuan, keputusan untuk tidak memperbaharui pajakan CBN adalah bertujuan untuk mengembalikan tanah itu kepada kerajaan agar dapat diwartakan sebagai sekolah kerajaan yang dibiayai sepenuhnya.

Pengarahnya, Datuk Muhammad Yasir menjelaskan bahawa dengan cara ini, CBN akan mendapat lebih banyak manfaat setelah menjadi institusi yang dibantu sepenuhnya oleh kerajaan.

CBN adalah sebuah sekolah yang dikhaskan untuk kaum wanita. Ia ditubuhkan pada tahun 1899 oleh tiga biarawati Kristian dari Kongregasi Biara Yesus Bayi Suci yang datang dari Singapura.

Pada awal penubuhannya, sekolah ini hanya mempunyai 12 pelajar dan terus berkembang kepada 300 pelajar pada tahun 1911. Kini, sekolah dengan seni bina klasik ini telah diiktiraf sebagai salah satu institusi pendidikan terbaik negara.

The Federal Government must intervene to extend the land lease for the historic, 120-year-old SMK Convent Bukit Nanas.

SMK Convent Bukit Nanas is an iconic Kuala Lumpur and Malaysian school

— 🇲🇾 Nik Nazmi (@niknazmi) April 20, 2021

CBN turut tersenarai dalam Sekolah Kluster Kecemerlangan Kementerian Pendidikan (KPM) dengan beberapa calon Sijil Pelajaran Malaysia (SPM) dengan prestasi terbaik.

Untuk rekod, antara alumni yang pernah menuntut ilmu di CBN adalah Tengku Permaisuri Selangor Tengku Permaisuri Norashikin, Gabenor Bank Negara Malaysia (BNM) Tan Sri Zeti Akhtar Aziz, mantan Presiden Bar Malaysia Datuk Ambiga Sreenevasan, bekas atlet gimnastik negara Dr Farrah-Hani Imran dan ramai lagi.

Dakwa baju kurung sudah dilupai rakyat Malaysia, netizen bersatu tempelak ‘inisiatif’ minah salleh ini. Klik pautan di bawah untuk membaca.

Dakwa Baju Kurung Sudah Dilupai Rakyat Malaysia, Netizen Bersatu Tempelak ‘Inisiatif’ Minah Salleh Ini

UNESCO Iktiraf Silat Warisan Budaya Hak Milik Malaysia

Demi Buktikan Cinta Kepada Isteri, Lelaki Ini Beli Sebidang Tanah Di Bulan


10 Buah Sekolah Di Terengganu Ditutup Selepas 21 Guru Positif COVID-19

Sepuluh buah sekolah di Terengganu diarahkan untuk tutup bermula semalam (Ahad) selepas terdapat kes positif dipercayai dalam kalangan lebih 20 orang guru.

Menurut laporan Buletin Utama, seramai 21 orang guru disahkan positif COVID-19 selepas menghadiri satu program di negeri berkenaan pada minggu lalu.

“Dilaporkan 21 orang guru dijangkiti COVID-19 berpunca selepas guru terbabit menghadiri bengkel persiapan mengajar dalam talian minggu lalu di SK Sulaiman 1.

“Perkara itu disahkan Ketua Pengarah Kesihatan Negeri Dr Noor Azimi Yunus,” lapor berita tersebut pada semalam.

Sekolah yang dilaporkan terlibat adalah Sekolah Kebangsaan (SK) Kesom, SK Bukit Petiti, SK Pulau Manis, SK Manir, SK Tengku Ampuan Mariam, SK Kedai Buloh, SK Tok Dir, SK Pusat Kuala Ibai, SK Seri Budiman dan SK Gong Tok Nasek.

Kesemua sekolah berkenaan akan ditutup selama tujuh hari bermula semalam (Ahad) bagi proses sanitasi.

Terdahulu, dua buah sekolah SK Sultan Sulaiman 1 dan SK Paloh juga turut diarahkan tutup selama 14 hari selepas terdapat lapan kes positif COVID-19, sekaligus menjadikan jumlah sekolah yang ditutup di negeri itu sebanyak 12 buah sekolah.

Baca juga perkembangan semasa COVID-19 dalam negara yang pernah kami kongsikan melalui pautan di bawah.

Kerajaan Malaysia Bakal Laksanakan Penutupan Ekonomi Sekiranya Kes COVID-19 Tidak Menurun?

Ditegur Langgar Kuarantin, Isteri Nazri Aziz Jelaskan Aktiviti Dibuat Di Pantai Persendirian

‘Tiada SOP Pakai Glove’- Dato’ Sri Ismail Sabri Nafi Pemakaian Sarung Tangan Dalam SOP


10 Tip Penting Travel Cara ‘Road Trip’ Di USA Yang Perlu Anda Tahu

Sehingga kini saya telah pun menjelajah ke ke 47 negeri (termasuk Hawaii) di USA sejauh 68,000 km, selama 2 tahun.

Ada lagi 3 negeri dari 50 negeri dalam AS yang tinggal untuk dilihat iaitu Oklahoma, Arkansas, dan Alaska.

InshaAllah kalau panjang umur dan murah rezeki, penghujung musim panas tahun ini akan selesailah semua 50 negeri dalam Amerika Syarikat yang saya jelajahi.

Baca kisah awal pengembaraan saya: Bagaimana Saya Habiskan 3 Bulan Travel Sejauh 4000km Di USA Dan Merentas 4 Zon Masa

Berikut saya kongsikan 10 tip buat anda yang merancang mahu travel secara ‘road trip’ di negara yang sangat besar ini:

Saya memandu keliling USA dengan kereta terpakai yang dibeli yang tidak banyak ragam dan murah harganya.

Sepanjang 2 tahun memandu keliling negara ini(ke 47 dari 50 negeri semuanya), saya juga ada beberapa kali menyewa kereta.

Tips: Cari kereta sewa di kayak.com untuk perbandingan harga di bawah tab “Cars”. Biasanya yang murah ialah dengan syarikat Fox Car Rental dan Alamo (boleh Google untuk alamat web mereka).

Setakat ini, saya berjaya menyewa kereta Mustang basic(tanpa GPS atau kamera belakang) dengan harga USD18/hari dan kereta Mustang convertible dengan harga USD36/hari dengan 2 syarikat ini.

Akan tetapi ini semua banyak bergantung pada masa dan lokasi anda. Biasanya yang terbaik ialah bila anda ambil kereta di LAX (lapangan terbang di Los Angeles), Las Vegas, atau mana-mana lapangan terbang dalam negeri Arizona, Utah, Colorado, dan Florida.

Kalau boleh, sewaktu tempah kereta sewa, tempahlah set GPS sekali. Sekurang-kurangnya kalau anda tak ada telefon berinternet, anda takkan sesat di jalanan kerana di AS banyak jalanraya panjang tak ada servis seperti minyak dan motel!

Awas, tak semua syarikat benarkan anda pandu kereta keluar dari negeri. Sentiasa periksa dan tanya sebelum bergerak keluar atas jalan.

Saya tak galakkan anda menyewa caravan/RV kerana struktur jalan dalam negara, dan kebanyakan taman-taman negara tak benarkan pemanduan kenderaan jenis ini di sesetengah jalan di dalamnya, rugi kalau tak dapat masuk sesetengah tempat tercantik.

Harga minyak ialah berbeza mengikut negeri, daerah, bandar, hatta stesen minyak bersebelahan pun berbeza harga minyaknya.

Untuk itu, bila anda sudah berada di Amerika Syarikat, eloklah kalau anda ada data/internet di telefon bimbit supaya anda boleh gunakan aplikasi Gas Buddy, sebuah aplikasi untuk mencari minyak paling murah mengikut tempat atas peta kawasan di semua negeri, bandar, dan daerah di Amerika Syarikat.

Secara purata, harga minyak paling mahal ialah di California(lebih kurang USD2.90 ke USD3.50 segelen).

Selain California, harga minyak di negeri pantai timur seperti negeri New York dan New Jersey adalah antara yang sedikit mahal berbanding negeri-negeri lain (lebih kurang USD2.70 ke USD3.00 segelen).

Negeri-negeri lain, purata harga minyak ialah USD2.00 ke USD2.70 segelen. Sekarang ini sebenarnya ialah masa terbaik untuk berkereta atau ‘road trip’ di Amerika Syarikat, kerana minyak sedang sangat murah berbanding sewaktu saya mulakan perjalanan 2 tahun lepas iaitu 1 gelen = 3.78 liter.

Pemanduan ialah di sebelah kanan (stering kereta di sebelah kiri). Di sini, undang-undang jalan raya sangat ketat.

Akan terasa bezanya dengan memandu di Malaysia (melainkan anda memandu di bandar besar seperti Los Angeles, New York City atau Orlando).

Pemandu di sini adalah yang paling berhemah saya pernah jumpa dalam dunia kerana saya telah memandu di banyak negara.

Jaga kelajuan anda. Polis ada di mana-mana dan denda untuk lebih had laju ialah dari USD300 hingga USD900!

Juga, pemandu di sini akan secara automatis menjaga jarak di antara kereta di depan dan di belakang, janganlah bawa perangai buruk memandu di Malaysia ke sini iaitu dengan mengisi tempat kosong yang tadi dijaga.

Sebelum bergerak ke jalanan, berlatih memandu kereta sewa anda. Ambil masa, kerana percayalah, saya sendiri pertama kali pun ambil masa seminggu untuk jadi biasakan diri kerana tak mudah untuk pandu di sebelah kanan jalan!

Lebuhraya di AS jika di antara bandar adalah panjang dan membosankan. Akan tetapi sistem lebuhraya di AS sangat berbeza dan banyak.

Kebanyakan lebuhraya di AS ialah melalui jalan perkampungan / pergunungan  / gurun yang sangat cantik dan memukau, contohnya Highway 1 atau Pacific Coast Highway di California melalui jalan pantai dari Los Angeles ke San Franciso, Highway 163 dari Bluff, Utah ke Kayenta.

Arizona melalui Monument Valley, Highway 6 & 120 dari Bishop, California ke Yosemite National Park, California melalui Lee Vining dan Pergunungan Sierra Nevada, Highway 62 & 230 dari Klamath.

Oregon ke Crater Lake National Park, Oregon(pemandangan seperti dalam gambar).

Dan banyak lagi yang lain, terutamanya di pantai barat AS yang terbaik, iaitu West dan Southwest.

Berbeza dengan pandangan popular, Route 66 bukanlah satu highway yang lurus atau ‘intact’ lagi.

Oleh itu adalah agak mustahil untuk anda memandu dari mula ke hujung R66 tanpa putus kerana sistem highway itu telah diganti dengan highway baru yang lebih cepat dan selamat tapi dengan pemandangan sama cantik.

Jalan R66 yang paling popular yang masih wujud ialah Las Vegas Boulevard atau The Strip!

Baca: 7 Tips Selamatkan Diri Oleh Lelaki Melayu Yang Pernah Sesat Di Gurun Amerika

Walaupun anda berada di kawasan gurun, akan terdapat 1 atau 2 motel / hotel dalam kawasan dengan harga sekitar USD40-70/malam akan tetapi janganlah harap kemudahan 5 bintang.

Cari motel/hotel menggunakan booking.com kerana terbukti ia adalah laman paling murah dan boleh dipercayai untuk mencari motel / hotel tanpa terlebih dahulu buat pembayaran.

Saya sangat bergantung dengan booking.com lebih dari 4 tahun mengembara dan yang terbaik bagi saya sewaktu mengelilingi AS ini juga ialah mencari homestay/apartment/rumah melalui Airbnb kerana liputannya yang luas.

Dengan harga motel/hotel, anda boleh dapat sebuah rumah, bahkan untuk 4 orang dengan 1 harga! Berbaloi kan?

Sila ke Airbnb.com dan pastikan anda ada kad kredit berfungsi untuk membolehkan anda menempah rumah percutian anda sekarang.

Di bandar-bandar besar akan terdapat banyak restoran/food truck halal. Di sini kami bergantung pada aplikasi Yelp untuk mencari makanan halal.

Cuma taip di ruangan ‘search’ dengan kata kunci seperti ‘halal food’ dan sebagainya dan Yelp akan senaraikan yang ada, dekat atau jauh.

Yelp ini bukan untuk cari restoran saja, untuk cari kemudahan seperti kompleks membeli belah, kedai buku dan sebagainya juga boleh.

Seperti yang saya kata di atas, kalau telefon ada internet lebih baik. Perjalanan anda akan jadi lebih mudah.

Bergantung musim, musim bunga, musim panas, dan awal musim luruh ialah masa tercantik dan selamat untuk memandu sekitar AS.

Musim sejuk pula agak sukar kerana jalanraya menjadi licin dan 6 kali lebih berbahaya.

Jalanraya akan juga jadi lebih padat dengan kenderaan sewaktu musim panas (musim cuti sekolah/penggal di AS) dan harga motel/hotel/Airbnb juga lebih mahal ketika musim panas.

Sekiranya anda memandu/melawat negeri-negeri utara seperti Montana & Wyoming, salji akan turun tak semena-mena walaupun di tengah-tengah musim panas.

Oleh itu sentiasa sediakan pakaian sejuk seperti satu jaket dan sentiasa pakai/bawa kasut. Seperti di San Francisco, California juga, cuaca akan tiba-tiba jadi sejuk dan berkabus.

Maka bila di sana apabila hendak keluar dari penginapan, bawalah jaket walaupun di pintu terasa panas dengan matahari memancar terik.

Ada yang suka lihat gurun, ada yang suka ke pergunungan, ada yang suka lihat laut dan ke pantai, ada yang suka ke bandar. Ketahui destinasi dan jenis suasana macamana yang anda suka.

Kalau nak lihat alam, West dan Southwest(California, Oregon, Nevada, Arizona, Utah, Colorado, New Mexico, Texas) adalah kawasan / negeri-negeri yang terbaik untuk lihat keindahan alam campuran (gurun dan separa gurun serta padang pasir dan padang kaktus).

Manakala kalau anda suka pergunungan, tengah-tengah negeri California hingga ke utara(Yosemite National Park hingga ke Lassen National Park di Redding termasuk Pergunungan Sierra Nevada di utara Death Valley National Park).

Montana, Wyoming, Colorado adalah negeri-negeri yang terbaik untuk merasai dan lihat pergunungan cantik serta sejuk dan bersalji walaupun di musim panas.

Pantai timur pula seperti negeri New York, yang menjadi tumpuan ialah Niagara Falls iaitu 4-5 jam pemanduan dari New York City, dan juga premium outlet seperti Woodbury yang terdapat dalam perjalanan.

9. Bayaran masuk ke tempat-tempat menarik

Bayaran masuk ke taman-taman negara yang popular di AS seperti Grand Canyon, Yosemite dan Zion adalah lebih tinggi dari bayaran masuk ke taman-taman negara lain dalam AS(USD30 per kereta tak lebih dari 7 orang, sah untuk 7 hari).

Maka dengan itu jika anda ingin masuk ke lebih dari 3 taman negara, sangat digalakkan untuk membeli pas tahunan berjumlah USD80 untuk kemasukan tanpa had selama setahun. Lebih jimat dan praktikal.

Pas tahunan ini boleh dibeli di pintu masuk mana-mana taman negara. Cuma sebut yang anda hendak beli ‘annual pass’ (pas ini cuma sah untuk kereta yang penumpangnya tak lebih dari 4 orang).

Sila lawati laman web taman-taman negara AS di www.nps.gov untuk maklumat setiap taman negara ini (maklumat kemasukan, cuaca, penutupan jalan dsb)

Jangan pandang rendah akan saiz negara ini. Sepanjang 2 tahun saya keliling AS ke 47 negeri, saya telah memandu sejauh 68,000 km, itupun tak termasuk pemanduan di Hawaii yang jauh dari tanah besar dan pemanduan di negeri Alaska yang lebih besar dari Malaysia.

Amerika Syarikat ialah negara ketiga atau keempat terbesar di dunia dari segi jumlah penduduk dan saiznya manakala Malaysia pula ialah di tangga ke 66 dari segi saiz / keluasan negara.

Negeri California sahaja sudah lebih besar dari seluruh Semenanjung. Maka dengan itu, rehat secukupnya.

Elakkan memandu di waktu malam kerana jalan luar bandar tidak berlampu dan akan terdapat banyak haiwan liar melintas jalan serta bangkai-bangkai haiwan yang besar-besar yang boleh menyebabkan kerugian buat anda.

Rancang perjalanan seawal mungkin, juga untuk mengelakkan kesesakan untuk masuk ke taman-taman negara di musim panas (contoh: panjang barisan mereka yang beratur untuk masuk ke Grand Canyon di pintu selatan pada musim panas ialah sejauh 5 km, masa menunggu ialah 1-2 jam).

Diharap tips di atas membantu anda. Selamat datang dan selamat menikmati keindahan alam di USA!

Baca lagi: 9 Tip Travel Di New York Buat Anda Yang Ingin Ke Sana


Google Chrome Dan Daya Ketahanan Kerja, Bagaimana Ahli Ekonomi Ini Menemui Perkaitannya

Seorang ahli ekonomi, Michael Housman mengkaji pekerja di bahagian khidmat pelanggan. Dia mahu mengetahui kenapa sebahagian daripada pekerja-pekerja itu boleh bertahan lama dengan kerja mereka. Manakala, sebahagian lagi tidak dapat bertahan lama dan bertukar kepada pekerjaan lain.

Dia bersama pasukan kajian mengumpul dan menganalisis data 50 ribu pekerja. Mereka ini bekerja menjawab panggilan bagi pihak bank, syarikat penerbangan, dan telekomunikasi.

Housman mengesyaki latar belakang pekerjaan yang lepas ada kaitan dengan cara mereka bekerja sekarang. Tetapi dia silap. Pekerja yang kerap bertukar kerja pada masa yang lepas masih bertahan bekerja sebagai khidmat pelanggan. Sehinggakan pekerja yang bertukar kerja sebanyak 5 kali dalam tempoh lima tahun yang lepas sekalipun masih mempunyai ketahanan dalam pekerjaan mereka sekarang.

Pasukan kajiannya ada mencatat apakah jenis pelayar web yang pekerja-pekerja ini gunakan semasa mereka membuat permohonan untuk bekerja sebagai khidmat pelanggan.

Dia cuba mencari adakah wujud korelasi di antara jenis pelayar web yang mereka gunakan dan keputusan mereka untuk berhenti kerja sebagai khidmat pelanggan. Dia menyangka data ini pastinya tiada kaitan dengan sikap mereka dalam pekerjaan.

Apabila dia melihat kepada data tersebut, dia terkejut. Pekerja yang menggunakan Chrome dan Firefox bertahan 15% lebih lama daripada pekerja yang menggunakan Internet Explorer dan Safari.

Dia mula rasa ini mungkin kebetulan. Lalu dia cuba perhatikan pula data rekod kehadiran kerja. Coraknya sama, pengguna Chrome dan Firefox 19% lebih baik dalam kehadiran kerja berbanding pengguna Internet Explorer dan Safari.

Setelah itu, dia melihat pula data prestasi kerja. Pasukannya mengumpulkan hampir 3 juta data berkenaan jualan, kepuasan pelanggan dan purata tempoh panggilan telefon.

Dia mendapati pengguna Chrome dan Firefox menghasilkan jualan yang lebih tinggi dan tempoh panggilan mereka lebih pendek. Rupanya, pelanggan mereka juga gembira.

Dalam masa 90 hari, pengguna Chrome dan Firefox ini mencapai KPI kepuasan pelanggan, yang mana pengguna Internet Explorer dan Safari mencapainya dalam masa 120 hari.

Jawapan yang paling mudah adalah mungkin pengguna Chrome dan Firefox lebih celik IT. Lalu Housman membuat ujian terhadap pengetahuan IT semua pekerja. Mereka diuji pada pengetahuan kekunci pintas, perisian, dan kepantasan menaip.

Hasil ujian ini mengejutkan. Pengguna Chrome dan Firefox tidak menunjukkan mereka lebih celik IT daripada pengguna Internet Explorer dan Safari – sama sahaja.

Sebenarnya ini tiada kaitan dengan kemahiran teknikal. Apa yang berbeza tentang bagaimana mereka mendapat pelayar web itu.

Bagi pengguna PC atau Mac, Internet Explorer dan Safari sudah siap terpasang di dalam sistem. Pengguna tidak perlu apa-apa usaha untuk menggunakannya.

Hampir 2/3 daripada pekerja khidmat pelanggan menggunakannya tanpa tertanya-tanya adakah wujud alternatif lain bagi pelayar web.

Untuk menggunakan Chrome atau Firefox, seorang pengguna perlu bersikap mencari sumber mendapatkan alternatif bagi apa yang sudah ada sekarang.

Dengan kata lain, pengguna itu bersikap mencari penyelesaian keadaan semasa. Sikap ini, walaupun kerja yang kecil, tetapi menunjukkan itulah sikapnya apabila berhadapan dengan situasi yang lebih besar.

Pengguna yang kekal dengan Internet Explorer atau Safari, sikap mereka jua sama terhadap pekerjaan. Mereka menggunakan skrip jualan yang sama dan ikut sahaja SOP kerja untuk berhadapan dengan aduan pelanggan.

Mereka mengambil pandangan tugasan mereka sudah ditetapkan. Oleh itu, apabila mereka tidak gembira dengan kerja, lalu mereka tidak hadir kerja atau terus berhenti.

Pekerja yang mengambil inisiatif menukarkan pelayar web kepada Chrome atau Firefox mempunyai sikap yang berbeza terhadap kerja mereka. Mereka mengubah-ubah cara untuk menjual mengikut kesesuaian pelanggan.

Apabila mereka berhadapan dengan situasi yang mereka tidak suka, mereka mengubahnya. Apabila mereka berjaya mengubah situasi, tiada lagi sebab untuk mereka berhenti kerja. Mereka telah cipta suasana kerja yang mereka mahu.


Rakyat Malaysia Di Wuhan Rayu Untuk Pulang, Sedia Dikuarantin Asalkan Di Tanah Air Sendiri

Pelajar Malaysia yang menetap di Wuhan, China telah merayu kepada kerajaan Malaysia untuk membawanya pulang ke tanah air dan sanggup diasingkan asalkan di tanah air sendiri.

Ivan Yeo Zhi, seorang pelajar Universiti Geoscience China memberitahu Awani bahawa beliau sudah seminggu tidak keluar daripada asrama universitinya.

Biarpun bekalan makanan selalu dihantar oleh pihak Kedutaan Malaysia, namun ada beberapa kali beliau terpaksa meredah bandar ‘berhantu’ yang pernah riuh dengan 11 juta penduduk, hanya untuk mi segera.

Ivan memberitahu kepada Awani, sejak perintah berkurung dikuat kuasakan, produk makanan dari luar telah disekat kerana kesan daripada penularan virus.

Beliau turut terpaksa akur dengan beberapa larangan yang telah ditetapkan sepanjang perintah darurat berkuatkuasa.

Ivan turut menyampaikan rasa risau, cemas dan takut selepas Pertubuhan Kesihatan Sedunia (WHO) mengklasifikasikan semula wabak coronavirus sebagai merbahaya di negara China.

Biarpun beliau sering di hubungi oleh keluarga, tetapi untuk pulang dan berada bersama keluarga adalah satu-satunya harapan beliau biarpun jika terpaksa dikuarantin di hospital.

“Saya amat berharap kami dapat pulang ke Malaysia dan tinggal di hospital,” ujarnya.

Terdapat 78 rakyat Malaysia yang menetap di Wuhan. Mereka adalah dari golongan pelajar dan pekerja.

Perdana Menteri, Tun Dr Mahathir Mohamad berkata bahawa kerajaan sedang mengadakan perbincangan dengan kerajaan China untuk membawa pulang rakyat Malaysia di sana.

Tetapi perkara ini hanya akan berlaku jika China memberi kebenaran,”kita ingin berbincang dengan kerajaan China supaya rakyat Malaysia yang tak sakit boleh balik ke Malaysia dan mereka akan diperiksa apabila sampai ke Malaysia.” kata Mahathir kepada Awani.

Kerajaan bercadang untuk membawa pulang rakyat Malaysia yang sihat ke tanah air dengan syarat mereka akan menjalani prosedur saringan dan dikuarantin selama 14 hari sebaik sahaja dibawa pulang.

Bagi anda yang mahu mengetahui dengan lebih lanjut apa yang berlaku di Wuhan. Klik pautan di bawah.

Wuhan Bertukar ‘Ghost Town’ Kerana Wabak Coronavirus

China Kuarantin Wuhan, Pasar Basah Jual Produk Eksotik Didakwa Punca Tular Virus

2 Hari Ubah Suai Bangunan Lama, Hospital Coronavirus Di China Siap Sedia Beroperasi


‘Rakyat Malaysia Didapati Kurang Guna Internet Ketika Waktu Sahur’- OpenSignal

OpenSignal kini telah pun menerbitkan data terbaru mereka yang mana membandingkan kelajuan muat turun ketika waktu sahur iaitu antara pukul tiga pagi hingga ke enam pagi.

Menerusi data yang dikongsikan, sejumlah negara dengan angka penduduk Muslim yang tinggi dibandingkan termasuk Indonesia, Malaysia, Pakistan dan juga Arab Saudi.

Berdasarkan data yang dikongsikan, Malaysia memperlihatkan purata kelajuan sekata sepanjang waktu tanpa perubahan drastik. Menariknya, data yang dihimpunkan pada tahun 2022 memperlihatkan kelajuan muat turun mencapai 18.4Mbps antara tiga pagi hingga ke enam pagi.

Kemudian, diikuti pula kelajuan purata 4G tertinggi mencapai 18.8Mbps menjelang antara enam pagi ke sembilan pagi. Ini berbeza dengan sejumlah negara lain yang mencatatkan penurunan kelajuan muat-turun kerana kesesakkan dan peningkatan mendadak penggunaan ketika sahur.

Sementara di Indonesia, pengguna di sana pula didapati mempunyai penggunaan yang lebih tinggi sewaktu bersahur di mana berlaku penurunan purata kelajuan internet 4G mencecah 15%. Dengan jumlah pengguna yang tinggi, ia membuatkan trafik liputan menjadi padat lalu berlakunya penurunan kelajuan muat turun yang drastik.

Dapat disimpulkan bahawa rakyat Malaysia kurang memuat turun sewaktu sahur yang mana mungkin kerana mereka hanya bangun untuk bersahur sahaja. Malah, pukul sembilan malam sampai sehingga 12 tengah malam masih dengan purata kelajuan yang tinggi yang bermakna keadaan trafik 4G lengang berbanding bulan sebelumnya.


Rakyat Malaysia Dilaporkan Menolong Rakyat Syria Dan Ini Video Yang Perlu Anda Lihat

“Saya ulangi sekali lagi bahawa jemaah jemaah jihad di Syiria begitu banyak dan saya tidak terikat dengan mana mana jemaah dan saya selalu menjelaskan bahawa saya bersama siapa saja yang menghalakan segala kekuatan dan senjata kearah Bassyar dan mereka yang memberikan walak, ketaatan dan kesetiaan kepada Bassyar. saya menyokong sesiapa sahaja yang menentang Iran, Russia, China, Yahudi dan Amareka dan saya tidak pernah berpehak kepada sesiapa sahaja yang bermusuh dengan mujahidin dan saya pernah berkata kepada jemaah jemaah jihad: aku bersama kamu selagi kamu tidak berperang sesama sendiri. Itulah sebenarnya pendirian ku.” – Mohd Lotfi Ariffin

SUMBER: Facebook Page Kami Bersama Jihad Ustaz Mohd Lotfi Ariffin


Rakyat Malaysia Dinasihatkan Tangguh Perjalanan Ke India Dan Pakistan

Semalam seluruh dunia dikejutkan dengan berita Pakistan menembak jatuh dua pesawat pejuang India di kawasan gencatan senjata iaitu di Kashmir.

Berikutan dengan ketegangan konflik di antara India dan Pakistan, Wisma Putra telah mengeluarkan kenyataan kepada rakyat Malaysia untuk menangguhkan perjalanan ke dua negara tersebut buat sementara waktu.

Melalui kenyataan yang sama, Wisma Putra berkata sebagai negara yang mempunyai hubungan rapat dengan kedua-dua negara, Malaysia menasihatkan kedua-dua negara untuk mengadakan dialog dan rundingan semula untuk mencari jalan penyelesaian. Kenyataan ini dikeluarkan selaras dengan harapan Malaysia yang mahukan hubungan yang aman dan stabil di peringkat antarabangsa.

Syarikat penerbangan tambang murah AirAsia telah mengeluarkan amaran perjalanan ke laluan Utara India dan meletakkan pesawat laluan tersebut dalam pemantauan ketat. Malah penerbangan India Airlines dilaporkan telah menghentikan penerbangan di laluan bandar utama Utara India.

#TravelAlert: We are closely monitoring the situation in Northern India and any impact to our Amritsar and Srinagar services. Guests are encouraged to monitor their flight status at https://t.co/Q4XduYDiS9

Wisma Putra turut menasihatkan rakyat Malaysia yang memerlukan sebarang bantuan untuk terus menghubungi Suruhanjaya Tinggi Malaysia di New Delhi pada talian +911124159300 atau +919319150306 (selepas waktu pejabat) manakala talian Suruhanjaya Tinggi Malaysia di Islamabad pada talian +95212072900 atau +923000808549 (selepas waktu pejabat).

PRESS RELEASE: Escalating Tensions Between India and Pakistan pic.twitter.com/XN7mG901iy

— Wisma Putra (@MalaysiaMFA) February 27, 2019


Rakyat Malaysia Disarankan Pelajari Bahasa Mandarin Untuk Kepentingan Masa Hadapan

Pembelajaran Linguistik amat penting sama ada untuk orang dewasa atau kanak-kanak. Dengan mempelajari bahasa baru ianya merupakan langkah yang baik kerana ianya memberi kelebihan kepada kita sebagai rakyat Malaysia.

Semalam, Menteri Pelajaran dan Inovasi negeri Sabah, Datuk Dr Yusof Yacob,  menyarankan bahawa penduduk di Sabah perlu mempelajari bahasa Mandarin selain Bahasa Inggeris kerana bahasa tersebut merupakan antara bahasa komunikasi yang sangat penting.

“Rakyat Malaysia yang menguasai bahasa Melayu, bahasa Inggeris dan bahasa Mandarin, mudah untuknya pergi ke mana-mana sahaja negara di dunia ini,” katanya pada Majlis Pelancaran Institut Confucius (CI) di Universiti Malaysia Sabah (UMS), semalam.

Teks beliau telah disampaikan oleh Penolong Menteri Pendidikan dan inovasi, Mohamad Mohamarin.

Bagi anda yang tidak mengetahui apa itu Institut Confucius (CI), ianya merupakan sebuah institusi Bahasa Mandarin antarabangsa yang dibangunkan di luar China sejak 2004 dan UMS adalah universiti keempat di negara ini memiliki institut itu sebagai pusat pembelajaran bahasa Mandarin dan budaya China.

Menurut laporan Berita Harian, menteri tersebut juga menambah bahawa institusi ini juga merupakan satu medium untuk mengeratkan hubungan antara Malaysia dan China khususnya di Sabah. Beliau berharap UMS menjadi ejen pertukaran budaya di antara kedua-dua negara.

Turut hadir ketika majlis pelancaran semalam ialah Konsul Jeneral Republik Rakyat China di Kota Kinabalu, Liang Caide; Naib Canselor UMS, Prof Datuk Dr Taufiq Yap Yun Hin dan Setiausaha Jawatankuasa Parti Universiti Sains dan Teknologi Changsa, China, Prof Dr Fu Hongyuan.

Apa pendapat anda tentang kenyataan Menteri? Adakah penting bagi kita untuk belajar Bahasa baru atau tidak?

Terdahulu, pegawai imigresen diminta untuk mempelajari Bahasa Mandarin untuk menarik pelancong terima reaksi pelbagai dari netizen. Klik pautan di bawah untuk bacaan lanjut.

Pegawai Imigresen Perlu Belajar Bahasa Mandarin Terima Reaksi Pelbagai Netizen

Rakyat Malaysia Berada Di Kedudukan Tertinggi Dalam Senarai Pemerhatian Imigresen Australia


Pecah Rekod Rampasan Terbesar, Rakyat Malaysia Ditahan Bawa Dadah Bernilai RM431 Juta Di Australia

Polis Australia berjaya merampas dadah terbesar yang pernah direkodkan di negara tersebut bernilai kira-kira A $ 140 juta (RM431 juta), dan menahan seorang warganegara Malaysia yang didapati membawa dadah terlarang. Difahamkan bahawa dadah seberat 450kg – berat piano besar – itu diletakkan di dalam kargo laut dan akan diedarkan di sekitar Melbourne.

Lelaki yang tidak dinamakan itu didakwa mengimport dan memiliki sejumlah ubat komersial, jika didapati bersalah, hukuman maksimum yang bakal menanti beliau adalah penjara seumur hidup, lapor Utusan Malaysia.

Australia’s biggest ever heroin seizure with an arrest of a Malaysian. The heroin has its origin from Malaysia ! How could such a big heroin cargo slipped through Malaysian ports ! Now this is biggest catch in Australia. What about in Malaysia ? Corruption ? pic.twitter.com/zLqiU0Fp2O

— Dr. Rais Hussin (@raishussin) October 17, 2021

Polis Persekutuan Australia telah bekerjasama dengan pihak berkuasa Malaysia bagi menyelesaikan kes ini dan mereka juga komited untuk menghalang sindiket jenayah terancang yang melibatkan kedua-dua negara, kata Krissy Barrett, Komisioner Polis Persekutuan Australia, Komando Selatan.

Dalam perkembangan yang lain, sebuah video telah tular menunjukkan ibu tunggal sembilan anak menangis sejurus dia dijatuhkan hukuman mati kerana memiliki dadah. Ibu tunggal yang berumur 55 tahun tersebut didakwa memiliki dadah seberat 113.9 gram di sebuah rumah yang tidak bernombor di Tawau, Sabah.

Kebanyakan rakyat Malaysia menyokong agar pembaharuan undang-undang mengenai dadah dilakukan kerana kebanyakan mereka yang terkesan dengan hukuman mati adalah yang berada di kedudukan paling bawah rantaian pengedaran dadah.

Ibu tunggal 9 anak dijatuhi hukuman mati mandatori miliki, edar dadah.

TAWAU, 15 OKTOBER 2021-Seorang ibu tunggal kpd sembilan orang anak dij4tuhi hukuman m4ti mandatori di Mahkamah Tinggi Tawau pada Jumaat selepas didapati bersalah memiliki dan mengedar dadah tiga tahun lalu. pic.twitter.com/ViBKQIlqEp

— AADK Besut (@AADKDaerahBesut) October 16, 2021

Anggota Majlis Saintifik Pertubuhan Kesihatan Sedunia (WHO) Dr Adeeba Kamarulzaman berkata, “Ini sangat menyedihkan. Sudah tiba masa untuk memulakan perbincangan dan meneruskan usaha menghapuskan hukuman mati. Selalunya hanya mereka yang terdesak dan berada di kedudukan paling bawah rantaian (pengedaran) yang perlu membayar harganya (menerima hukuman). Ia tidak akan dan tidak pernah menyelesaikan masalah dadah.”

Bagi pakar undang-undang, hukuman mati sering jatuh kepada ‘keldai dadah’ atau mereka yang digunakan untuk melindungi ketua sindiket dadah. Menurut MalaysiaKini, sejak Februari 2019, 1,281 banduan akhir dilaporkan sedang menunggu hukuman mati di negara ini, dengan 73 peratus telah disabitkan kesalahan mengedar dadah bawah Seksyen 39 (b).

Hampir gila kerana dadah, ini apa yang berlaku kepada adik saya. Untuk bacaan lanjut, klik pautan di bawah.

Hampir Gila Kerana Dadah, Ini Yang Telah Berlaku Kepada Adik Saya

16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Taktik Dua Beranak ‘Tunda’ Toyota Alphard Gagal, Rupanya Berisi Dadah Bernilai RM23.75 Juta


Rakyat Malaysia Ditahan Di Singapura Kerana Bawa Aksesori Vape

Pihak Berkuasa Imigresen dan Pusat Pemeriksaan (ICA) menahan seorang rakyat Malaysia dan seorang warga Singapura berhubung rampasan rokok elektronik dan beberapa peralatan berkaitan dengannya.

Sembilan set rokok elektronik dan 113 botol aksesori rokok elektronik dijumpai dalam sebuah kereta menggunakan nombor pendaftaran Malaysia di Pusat Pemeriksaan Woodlands awal Ahad lepas.

Sebahagian daripada rokok elektronik itu dijumpai tersembunyi di dalam but manakala selebihnya dijumpai di belakang ruang simpanan kecil, dalam ruang radio dan di bawah kerusi belakang kereta berkenaan.

Suspek berusia 26 dan 34 tahun itu kini membantu siasatan berhubung kegiatan penyeludupan menyeberangi Tambak Johor.

BACA: Bagaimana Bekas Eksekutif Bank Ini Menghasilkan Peranti Vaping Bernilai RM1,500 Seunit

Kenyataan bersama ICA dan Pihak Berkuasa Sains Kesihatan (HSA) hari ini menyatakan semasa tiba di pusat pemeriksaan itu pada kira-kira 12.30 tengah malam, seorang pegawai mengarahkan kereta itu menjalani pemeriksaan rutin yang membawa kepada penemuan rokok dan barangan itu.

Seksyen 16 Akta Tembakau (Kawalan Iklan dan Jualan) melarang pengimportan, pengedaran, penjualan atau penawaran untuk jualan sebarang benda yang direka menyerupai produk tembakau termasuk ‘vaporiser’ seperti rokok elektronik, paip elektronik, cerut elektronik dan sepertinya.

Orang ramai dilarang membeli atau membawa masuk rokok elektronik ke Singapura.

LIKE dan FOLLOW Vocket di Facebook serta Instagram


Rakyat Malaysia Ini Belanja Subway Untuk Gelandangan Di Amerika Syarikat Raih Pujian Netizen

Sebelum ini, tular di media sosial sebuah video warga Malaysia yang mengajar isteri minah salihnya bahasa Melayu. Ramai yang berasa terhibur dengan video tersebut dan mula mengikuti YouTube channel Kumaar Family.

Terbaharu, YouTube channel Kumaar Family sudah mencecah 100 ribu pengikut dan bagi meraikan kejayaan tersebut, mereka telah membuat sesuatu yang istimewa. Mereka telah membeli 100 sandwich Subway dan edarkan kepada para gelandangan berdekatan mereka.

Setelah mencapai 100k pelanggan YouTube kami teringin meraikannya dengan sesuatu yg istimewa. Jadi kami membuat perkara yg saya yakin kebanyakan rakyat Malaysia akan buat. Kami membeli 100 sandwic Subway untuk para gelandangan. Hanya dpt melakukannya kerana sokongan dari semua❤ pic.twitter.com/pGl5Lyjnau

— Kumaar Family (@kumaarfamily) January 13, 2021

Menerusi video tersebut, dapat dilihat wajah gembira para gelandangan yang menerima sandwich tersebut. Malah, para gelandangan turut mengucapkan terima kasih kepada mereka.

Lantaran itu, rata-rata netizen memuji tindakan keluarga Kumaar dan berasa bangga akan ‘vibes’ positif serta kebaikan yang dikongsi. Malah, para netizen juga mendoakan Kumaar sekeluarga sihat selalu dan keluarga mereka boleh dijadikan sebagai ‘role model’.

I’ve been following him on YouTube for a while now, he has such good heart yall. How he treats his wife, he gave her a goddamn car for Christmas this year! God bless you Logesh and Rachel 🌹😊 https://t.co/uRtmTP5TbY

— AinaSuzlin (@_ainasuzlin) January 14, 2021

such a beautiful heart these two lah🥺❤ https://t.co/D29HkOE1Ga

😢 thank you logesh and rachel. You guys are amazing. So proud to be ur subscriber guys. https://t.co/IPtP8oFkHb

A good role model. Thankyou bro. May god bless you and your family 😁 https://t.co/2CjmU0OTKa

— Dattebayo (@lemonpulpy) January 13, 2021

Terbaiklah, semoga sentiasa menghasilkan konten-konten menarik untuk para pengikut dan sebarkan kebaikan di luar sana. Apakah pendapat anda akan keluarga Kumaar ini?

Sementara itu, klik pautan di bawah untuk baca artikel-artikel menarik di The Vocket.

‘Ajar Maksud Kura-Kura Pun Rumit’- Video Rakyat Malaysia Bersama Isteri Minah Salih Buat Netizen Terhibur

Kisah Anak Seorang Pemandu Teksi Jadi Billionaire Terbaharu Di Malaysia


Rakyat Malaysia ‘Intern’ Di Hong Kong Dibayar RM7,000, Nasihat Orang Ramai Belajar Bahasa Mandarin

Seorang rakyat Malaysia mengaku dibayar dengan harga yang tinggi semasa beliau menjalani latihan industri di salah sebuah syarikat di Hong Kong, lapor halaman Instagram Malaysianpaygap.

Menurut catatan itu, beliau merupakan pelatih aktuari dari Malaysia yang kini sedang menjalani latihan industri di sebuah syarikat besar di sana dengan bayarab HKD 12,000 iaitu hampir RM7,000.

Dia memulakan langkahnya ke sana selepas berjaya mencatat keputusan yang baik dalam SPM dan telah ditawarkan peluang yang lebih baik oleh kerajaan Hong Kong.

Namun di sebalik gaji yang tinggi, beliau berkata bukan mudah untuk bekerja di Hong Kong kerana budaya kerja di sana sangat pantas.

Beliau juga menekankan kepentingan bahasa Mandarin, kerana banyak organisasi atau syarikat di sana mengharapkan kakitangan mereka berbahasa Mandarin dengan baik, walaupun tinggal di negara berbahasa Kantonis.

Walaupun mempunyai kelebihan bahasa, beliau mengesyorkan sukatan pelajaran Malaysia perlu dikemas kini seperti di Hong Kong seperti memberi lebih perhatian kepada subjek sains seperti statistik dan kalkulus.

Beliau juga menyarankan agar pelatih dan graduan baru untuk belajar bersungguh-sungguh dan bekerja di luar negara untuk meluaskan pengalaman mereka.


Rakyat Malaysia Kerja Hantar Makanan Jana Pendapatan RM2,800 Selama Dua Hari Di Singapura

Seorang rakyat Malaysia yang bekerja sebagai penghantar makanan di Singapura berharap dapat mengubah pemikiran orang ramai tentang pekerjaan itu apabila berkongsi tips bagaimana beliau mampu menjana pendapatan sebanyak S$865.32  atau RM2,800 dalam masa dua hari.

Beliau yang dikenali sebagai Billy Cane telah memuat naik satu catatan di Facebook mengenai pekerjaan beliau sebagai penghantar makanan untuk foodpanda di Singapura dan dengan jujur menyatakan rasa bangga beliau dengan pekerajaan ini dengan tujuan dapat mengubah pandangan orang ramai.

Dalam catatannya di Facebook, Billy berkongsi bahawa dia memperoleh S$865.32 dalam tempoh dua hari – 10 Disember dan 11 Disember, iaitu hari Sabtu dan Ahad, di mana purata sebanyak S$432.66 sehari yang diperoleh olehnya.

Billy turut menjawab bahawa perkongsian beliau ini bukan untuk bermegah dan beliau hanya mahu berkongsi selepas ramai rakan beliau yang bertanyakan bagaimana dia berjaya menghasilkan pendapatan sebulan gaji di Malaysia.

Di dalam catatanya, Billy menjelaskan bahawa dia menerima S$580.31 untuk 70 pesanan yang disiapkannya pada hujung minggu dan tambahan S$118 dalam insentif kerana menyiapkan 60 pesanan. Beliau turut memperoleh tip sebanyak S$17 dan bayaran istimewa “we miss you” sebanyak S$150 daripada foodpanda.

Sebagai jawapan kepada salah satu pertanyaan oleh netizen, beliau menjawab bahawa bayaran khas S$150 akan diberikan pada masa-masa tertentu oleh FoodPanda.

Dalam satu perkongsian lain pada bulan Disember dan September 2022, Billy menunjukkan bahawa dia telah menerima bayaran istimewa “we miss you” ini lebih daripada sekali.

Untuk 11 Dis sahaja, dia bekerja lebih 12 jam, dari 8 pagi hingga hampir 9 malam, untuk menyiapkan 36 pesanan.

Bagi kenderaan pula, terdapat dua kriteria yang perlu dipenuhi iaitu individu terbabit perlu memandu kereta berdaftar dengan kerajaan Singapura atau individu terbabit adalah warganegara Singapura atau pemastautin tetap di negara terbabit.

Mereka yang tidak mempunyai kereta berdaftar Singapura masih boleh melakukan penghantaran makanan sama ada dengan basikal atau berjalan kaki, tetapi pendapatannya tidaklah begitu lumayan.

Billy berkata bahawa mula bekerja sebagai penghantar makanan dengan menggunakan basikal sebelum beralih ke kereta. Dia menambah bahawa dia membayar sebanyak S$2 untuk tempat letak kereta dan menggunakan sejumlah 50l petrol, termasuk dua perjalanan pergi dan balik antara Johor Bahru dan Singapura.


Ahli Fizik Dikecam Pengikut Ustaz Selepas Betulkan Fakta Teori ‘Black Hole’

Menjadi ‘nature’ seorang pendidik bagi membetulkan sesuatu yang salah dan itulah yang dilakukan oleh ahli fizik ini. Ahli fizik yang juga penulis 8 judul buku berkaitan dunia sains, tuan Zamir Mohyedin telah menulis penjelasan panjang berkenaan teori lohong hitam (black hole).

Penulisan itu khusus bagi membetulkan fakta yang diucapkan oleh seorang ustaz dalam salah satu ceramahnya. Zamir menyenaraikan 6 perkara dalam ceramah tersebut yang menurutnya tersasar daripada konsep sains sebenar dan anda boleh membacanya di sini.

Antara perkara yang disentuh oleh Zamir adalah peristiwa teori kerelatifan, dakwaan Albert Einstein menteorikan tentang pengembangan alam dan teori ‘bangang’ Stephen Hawking terhadap black hole.

Menjengah di ruangan komen, perkongsian Zamir itu bagaimanapun mencetuskan perbalahan antara mereka yang faham dengan konsep sains dan pengikut setia ustaz tersebut yang menolak penjelasan Zamir. Malah, ada yang menuduh Zamir sudah ‘sesat’ kerana terlalu berpaksikan sains.

Zamir sendiri berkata majoriti teori yang dibangkitkan oleh ustaz dalam video tersebut telah pun dibuktikan secara saintifik.

Untuk pengetahuan semua, ini bukanlah kali pertama Zamir membetulkan fakta tentang teori black hole ini. Pada 2019, Zamir sudah pun membetulkan fakta terhadap video black hole ustaz ini tetapi kurang ‘menyengat’ berbanding perkongsian terkini beliau.

Ketika ditanya mengapa beliau tidak berhubung terus dengan ustaz berkenaan tentang video tersebut, Zamir berkata beliau tidak langsung mengutuk ustaz berkenaan. Tulisan beliau itu hanya untuk membetulkan fakta kerana video berkenaan setakat ini sudah ditonton sebanyak lebih 700,000 kali.

Jika diberitahu kepada ustaz sahaja, hanya beliau sahaja yang tahu dan tidak mereka yang sudah menonton video tersebut yang sudah hadam maklumat yang salah.

Dalam perkongsian Tinda Minda oleh Dr Aspalilah Alias dan Dr Habibah Ismail, beliau berkata kehebatan ilmu sains tidak menyebabkan mereka jauh dari Allah, malah menyebabkan mereka lebih banyak mengkaji dalam mencari jawapan dalam setiap masalah dalam kehidupan manusia.

Bagaimanapun, kehebatan ilmu sains tidak setanding dengan kehebatan dan kebesaran Allah SWT yang merupakan pemilik segala ilmu.

Ini pula penulisan Zamir tentang sains di sebalik filem Tenet. Baca lagi pada pautan di bawah.

Penjelasan ‘Mudah’ Konsep Pengembaraan Masa Dalam TENET

National Science Foundation Amerika Kongsikan Gambar Pertama ‘Black Hole’

Katie Bouman, Wanita Di Sebalik Imej ‘Supermassive Black Hole’


Rakyat Malaysia Kini Boleh Nikmati Netflix Dalam Bahasa Melayu

Hari ini, Netflix melancarkan antara muka pengguna (UI) dalam Bahasa Melayu. Pilihan terbaru ini membolehkan pelanggan di Malaysia mengatur UI, membaca judul serta sinopsis, dan menonton rancangan serta filem dengan sari kata dan alih suara Bahasa Melayu.

Netflix dalam kenyataan mereka menyatakan bahawa pelanggan seharusnya diberi pilihan sendiri untuk mengawal keseluruhan pengalaman mereka. Ia akan memberi peluang kepada pelanggan Netflix untuk menikmati rancangan kegemaran mereka dalam Bahasa Melayu.

Pilihan Bahasa Melayu bakal memberikan pelanggan lebih banyak fleksibiliti kerana mereka boleh menukar profil ke Bahasa Melayu melalui menu pilihan Bahasa di bahagian ‘Pengurusan Profil’ di dalam komputer peribadi, TV atau pelayar mudah alih.

Netflix menawarkan pengalaman serba lengkap dalam Bahasa Melayu, daripada daftar masuk hinggalah ke ruangan carian, kutipan dan pembayaran untuk semua peranti.

Selain itu, pelanggan Netflix juga boleh menetapkan sehingga lima profil untuk setiap akaun, dan setiap profil berkenaan boleh mempunyai tetapan bahasanya yang tersendiri. Pelanggan Netflix di luar Malaysia juga diberi kebebasan untuk menukar ke Bahasa Melayu.

Tambahan daripada itu, Netflix sentiasa tampil dengan cerita-cerita menarik untuk tontonan antarabangsa seperti rancangan komedi terbaharu Dr. Jason Leong: Hashtag Blessed. Ia menampilkan Dr. Jason Leong seorang doktor Malaysia yang kini telah bertukar karier menjadi pelawak. Selain itu, filem komedi romantik terbaru karya Adrian Teh, Pasal Kau! juga bakal menemui semua pelanggan di Malaysia.

Rancangan dan filem di platform Netflix  seperti Stranger Things, The Witcher, Kingdom, The Umbrella Academy, turut didatangkan dengan sari kata Bahasa Melayu.

Terdahulu, filem One Two Jaga kembali panas di Netflix gara-gara kes abang burger. Klik pautan di bawah untuk membaca.

Kerana Kes Abang Burger, Filem One Two Jaga Kembali ‘Panas’ Di Netflix

Tonton Trailer Rasmi Siri Netflix ‘The Umbrella Academy 2’

Netflix Rendahkan Kualiti Video Di Malaysia Sepanjang April


Rakyat Malaysia Kongsi Pengalaman Disuntik Vaksin COVID-19 Di Singapura

Rakyat Malaysia di Singapura yang tinggal dan bekerja di sana menceritakan pengalaman mereka yang sudah mula diberi vaksin COVID-19 yang dicipta oleh Pfizer-BioNTech, lapor media tempatan.

Pengalaman mereka ini dikongsi di laman media sosial Facebook bertajuk ‘Malaysia-Singapore Border Crossers’.

Dipetik dari Bernama, salah seorang warganegara Malaysia, Imra Astata Ibrahim mengatakan bahawa dia tidak teragak-agak untuk mendapatkan vaksin bersama dengan 10 orang rakannya yang lain.

Imra yang tinggal di Jurong West menjelaskan bahawa dia dan rakan-rakannya telah diberi maklumat yang terperinci mengenai kemungkinan kesan sampingan vaksin.

“Sejauh ini, saya dan rakan saya berada dalam keadaan sihat setelah menerima suntikan. Pada hari pertama, saya rasa sedikit kebas dan sakit di kawasan suntikan,” kata Imra.

Imra menambah bahawa dia menerima suntikan pertama pada 13 Januari dan akan menerima dos kedua setelah 21 hari. Dia berharap agar vaksin ini akan memudahkan semua orang terutamanya rakyat Malaysia yang harus berulang-alik antara Johor dan Singapura.

Menurut Kementerian Kesihatan Singapura (KKM), sektor pembinaan, laut dan pemprosesan serta pekerja migran berada dalam senarai kumpulan yang diberi keutamaan untuk menerima vaksin COVID-19.

Pekerja migram telah dikenal sebagai kumpulan yang berisiko tinggi untuk menyebarkan COVID-19 dan vaksin yang diberikan kepada mereka adalah percuma, kata Menteri Luar Negeri Vivian Balakrishnan seperti yang dikutip oleh CNCB Asia.

Menurut Vivian, “Dari perspektif profesional dan perubatan, manusia yang tinggal di Singapura adalah orang yang sama-sama berisiko dijangkiti atau menjangkiti orang lain. Oleh itu, inilah sebab mengapa kita tidak melakukan diskriminasi berdasarkan kewarganegaraan, bagi semua orang yang tinggal dan bekerja di Singapura. ”

Vivian menambah, “Kami telah mengumumkan [bahawa vaksin] akan diberi secara percuma. Untuk menjawab soalan anda mengenai TKA [pekerja asing], mereka akan mendapat akses kepada vaksin dengan syarat yang sama seperti rakyat tempatan, yang bermaksud percuma, dan keutamaannya adalah berdasarkan risiko dan keperluan.”

Vaksin COVID-19, kerajaan tanggung kos RM77.35 bagi setiap rakyat Malaysia. Klik pautan di bawah untuk bacaan lanjut.

Vaksin COVID-19, Kerajaan Tanggung Kos RM77.35 Bagi Setiap Rakyat Malaysia

3,000 Sukarelawan Diperlukan Untuk Ujian Vaksin COVID-19 Di Malaysia

‘Jika Anda Bertukar Menjadi Buaya Itu Masalah Anda’, Presiden Brazil Beri Amaran Kesan Sampingan Vaksin


Rakyat Malaysia Kuasai Pemilikan Hartanah Mewah Di London

Disaat rakyat marhaen masing-masing berusaha keras untuk memiliki hartanah pertama berikutan harganya yang tinggi, lain ceritanya dengan golongan elit di Malaysia yang dilaporkan menguasai pemilikan hartanah di London.

Siapa sangka, firma Singapura yang membangunkan perumahan mewah di 100 Sydney Street, Chelsea kini sudah dimiliki lebih separuh pembeli dari Malaysia.

Menurut NST, difahamkan projek pembangunan mewah ini menawarkan apartment dua hingga tiga bilik dengan harga permulaan sekitar £5.75 juta (RM31.43 juta). Projek pembangunan hartanah mewah ini terdiri daripada tujuh apartment dan sebuah penthouse.

Difahamkan lokasi 100 Sydney Street yang berada di kawasan pengajian tinggi serta turut memiliki jumlah pelajar Malaysia yang ramai antara yang membuatkan pembeli dari Malaysia berminat untuk memilikinya.

Minat mendalam golongan elit di Malaysia dalam memiliki hartanah di London sama ada untuk mendiami atau sebagai pelaburan sekaligus menunjukkan UK masih mampu menarik para pelabur meskipun mengundurkan diri daripada kesatuan Eropah.

Lain ceritanya di Malaysia dimana rumah mewah yang tidak terjual di Malaysia sedia ditawarkan kepada pembeli China dan Hong Kong. Turut dikongsikan, Johor mencatat jumlah hartanah tidak terjual yang tinggi di Malaysia.

Rumah Tidak Terjual Di Malaysia Bakal Dijual Kepada Pembeli China Dan Hong Kong

Johor Catat Jumlah Hartanah Tidak Terjual Tertinggi Di Malaysia


Rakyat Malaysia Lahir Selepas 2005 Bakal Diharamkan Membeli Rokok

Menteri Kesihatan Khairy Jamaluddin memberi bayangan bahawa Malaysia bakal mengharamkan rokok di masa hadapan dengan melarang penjualan rokok dan produk tembakau kepada mereka yang lahir selepas 2005. Bercakap pada sesi pertemuan ke-150 Mesyuarat Lembaga Eksekutif Pertubuhan Kesihatan Sedunia (WHO) di Geneva, khairy berharap undang-undang itu dapat dilulusan pada tahun ini, lapor Malay Mail.

“Ini adalah dengan melarang penjualan tembakau dan produk rokok lain kepada sesiapa yang lahir selepas 2005. Malaysia merasakan ia akan memberi impak yang besar dalam mencegah dan mengawal NCD (penyakit tidak berjangkit),” katanya.

Selain itu, dalam perutusan Tahun Baharu 2022 kepada Kementerian Kesihatan, Khairy turut bercakap mengenai ‘generasi penamat perbuatan merokok’, di mana beliau melihat akan tiba masanya generasi akan datang ‘tidak tahu apa itu rokok’.

Untuk rekod, melalui laporan Malaysia 2020 kepada Konvensyen Rangka Kerja WHO mengenai Kawalan Tembakau, satu daripada lima (21.3%) penduduk berumur 15 tahun dan ke atas di negara ini adalah perokok. KKM menganggarkan terdapat 27,000 kematian disebabkan tembakau setiap tahun di negara ini seperti penyakit jantung, kanser dan strok.

8 makanan bantu anda yang mahu berhenti merokok pada Ramadan kali ini. Untuk bacaan lanjut, klik pautan di bawah.

8 Makanan Bantu Anda Yang Mahu Berhenti Merokok Pada Ramadan Kali Ini

Tak Pernah Terfikir Nak Berhenti, Tapi Kejadian Ini Buat Saya Tidak Lagi Merokok

Isu Rokok Seludup Dijangka Akan Bertambah Teruk Akibat Pandemik COVID-19


Rakyat Malaysia Lebih Cenderung Gunakan Google Maps Berbanding Waze

Siapa sangka disaat kita menyangka aplikasi Waze sudah menjadi medium utama dan digunakan majoriti Rakyat Malaysia, keputusan hasil undian Rakyat Malaysia menunjukkan sebaliknya.

Semuanya bermula apabila Facebook Page Wiser.my yang merupakan sebuah portal gadget berkongsi memuat naik sebuah status undian melibatkan 43,000 responden.

Berdasarkan hasil undian, dapat dilihat 65% pengguna lebih gemar menggunakan Google Maps berbanding Waze. Keputusan ini juga telah mengejutkan ramai setelah disangka Waze merupakan medium yang digunakan majoriti pengguna.

Difahamkan Google Maps dipilih kerana sistemnya yang dikatakan ‘lebih boleh diharap’ berbanding aplikasi Waze. Aplikasi Waze pula dilihat lebih baik dari segi penawaran real time traffic yang membolehkan orang mengetahui situasi semasa menerusi jumlah komuniti yang tinggi.

Meskipun undian ini cuma melibatkan sejumlah kecil Rakyat Malaysia, namun keputusan pemilihan Google Maps 65% tetap membuatkan orang ramai teruja. Bagaimana pula dengan anda? Adakah anda pengguna setia Google Maps atau Waze?

Kami kongsikan kepada anda beberapa artikel mengenai Waze. Klik pautan dibawah untuk membacanya.

Waze Mula Memaparkan Kadar Tol Untuk Memudahkan Pengguna

Guna Suara Anak Pada Aplikasi Waze, Bapa Ini Curi Perhatian Netizen

Dian Sastro Dipilih Sebagai Panduan Suara Waze


Rakyat Malaysia Mahu Pelarian Diusir, Lihat Mereka Sebagai Beban Ekonomi

Sebanyak 72 peratus rakyat Malaysia memilih untuk menutup sempadan dan menolak kehadiran pelarian. Niat mereka untuk datang ke Malaysia mencari suaka diragui serta akan memberi kesan kepada ekonomi, lapor tinjauan oleh firma penyelidikan pasaran antarabangsa.

Dalam laporan yang dikeluarkan oleh Ipsos bertajuk “Sikap global terhadap pelarian” menunjukkan peningkatan sebanyak 7 peratus ke atas responden yang menolak pelarian dan percaya kehadiran mereka adalah disebabkan ekonomi dan perkhidmatan kebajikan.

“Rakyat Malaysia menentang penerimaan pelarian ke negara ini. Sikap terhadap pelarian menjadi kurang positif di peringkat global dan di Malaysia sejak 2022. Ramai rakyat Malaysia melihat pelarian sebagai oportunis ekonomi yang tidak menyumbang kepada pembangunan negara,” kata pengarah urusan Ipsos Malaysia Arun Menon.

Responden juga curiga bahawa kebanyakan pelarian tiba dengan alasan palsu, dan meragui integrasi dan sumbangan pelarian kepada negara tuan rumah. Ini dapat dilihat apabila 62 peratus responden tidak bersetuju bahawa pelarian memberi sumbangan positif kepada negara.

Pada nota yang sama, rakyat Malaysia juga melahirkan kebimbangan mengenai tahap jenayah, penyakit dan kebersihan yang semakin teruk akibat pelarian yang tinggal di kawasan mereka. Menurut tinjauan, 56 peratus rakyat Malaysia bimbang jenayah mungkin meningkat, manakala 54 peratus bimbang tentang penularan penyakit berjangkit dan kebersihan kawasan setempat masing-masing.

Tambah laporan itu lagi, Malaysia dan Turki menjadi negara yang majoritinya menyokong pengusiran pelarian sedia ada dan menghalang kemasukan mana-mana pelarian baharu. Berdasarkan tinjauan itu, 52 peratus rakyat Malaysia berkata pelarian perlu dihantar pulang dan tidak dibenarkan lagi manakala di Turki, 59 peratus bersetuju dengan itu.

“Penduduk Turki dan Malaysia telah menyatakan pendapat yang paling kuat, dengan lebih separuh daripada mereka mahu menghantar pulang pelarian semasa dan tidak menerima apa-apa lagi. Negara-negara ini tidak melihat sebarang alasan yang kukuh untuk menerima lebih ramai pelarian, sama ada sebab kemanusiaan, undang-undang atau ekonomi,” kata Arun.

Ipsos berkata tinjauan dalam taliannya dijalankan dalam kalangan 21,816 orang dewasa berumur 18 hingga 74 tahun di 29 negara antara 22 April dan 6 Mei.


Rakyat Malaysia Masuk Senarai ‘Most Wanted’ Di Indonesia, Didakwa Seleweng Duit RM25 Juta

Polis Bali mengumumkan semalam bahawa dua warga asing pertengahan usia berada dalam senarai paling dikehendaki atas dakwaan terlibat dalam kes penipuan dan penyelewengan, lapor Bali Post.

Pengarah Unit Jenayah Polis Bali Surawan mengenal pasti dua lelaki itu, menggunakan inisial mereka, sebagai MSS berusia 48 tahun dari Malaysia dan KCH berusia 56 tahun dari UK. Pasangan itu didakwa menipu seorang pengusaha hotel Tangerang sehingga kerugian berbilion rupiah.

Mangsa yang hanya dikenali sebagai Andi dilaporkan melabur di sebuah hotel yang tidak dinamakan di Badung pada 2017 yang diuruskan oleh dua warga asing tersebut. Bagaimanapun, selepas menyedari tiada keuntungan yang diperoleh sejak projek itu dijalankan selama bertahun-tahun, Andi dengan inisiatifnya sendiri melakukan audit kewangan dan mendapati IDR89 bilion (RM25 juta) telah diseleweng.

Hasil siasatan Andi ini telah diserahkan kepada pihak berkuasa pada 20 Oktober yang lalu.

Polis berkata bahawa pihaknya sudah beberapa kali menghubungi kedua suspek ini. Malah, MSS dan KCH juga tidak mengendahkan saman daripada polis untuk disoal siasat. Polis juga telah berkunjung ke alamat kediaman mereka di Kuta Utara, namun mereka tidak ditemui sana.

“Kami masih menyiasat kes itu,” kata Surawan.

Di bawah undang-undang Indonesia, kedua-dua lelaki warga asing tersebut mungkin berdepan hukuman penjara sehingga lima tahun kerana penipuan.


Rakyat Malaysia Mungkin Terpaksa Lupakan Wawasan 2020

Sebut sahaja tentang ‘Wawasan 2020’ pastinya ramai yang membayangkan individu penting yang memperkenalkannya iaitu Tun Mahathir sendiri. Misi yang disebutkan sewaktu menjadi Perdana Menteri Keempat Malaysia ini sedikit sebanyak berjaya menjadi pemangkin buat Rakyat Malaysia.

Mengulas mengenai status negara maju menjelang tahun 2020, Tun Mahathir yang berjaya menjadi Perdana Menteri Malaysia buat kali kedua mengatakan misi ini bukan tidak tercapai.

Perkara ini dikatakan berlaku disebabkan pentadbir yang diberikan amanah dalam kerajaan sebelum ini ‘terlupa’ mengenai tujuan sebenar mengapa mereka diberikan kuasa.

Walaubagaimanapun, Tun Mahathir tetap positif dengan status negara maju dimana ianya boleh dicapai selagi mana rakyat beserta para pemimpin komited dan ikhlas dalam melaksanakan tugas yang diberi.


Majoriti Rakyat Malaysia Tidak Yakin Dengan Masa Hadapan Negara

Rakyat Malaysia dilihat telah hilang kepercayaan terhadap hala tuju negara disebabkan ketidakpastian ekonomi dan politik, lapor Free Malaysia Today.

Kajian yang dibuat oleh Merdeka Center menunjukkan 26% rakyat Malaysia berfikiran bahawa negara berada di landasan yang betul manakala 61% lagi merasakan bahawa negara seolah tiada masa hadapan.

Kebimbangan ekonomi menjadi punca nombor satu dalam senarai masalah terbesar yang dihadapi oleh negara ini, dengan 61% daripada mereka yang ditinjau.

Sebagai tindak balas kepada laporan Merdeka Center, Menteri Kewangan Lim Guan Eng berkata kerajaan yakin pertumbuhan ekonomi akan lebih baik pada tahun ini.

Beliau menyenaraikan lima faktor untuk ekonomi yang lebih baik, di antaranya harga komoditi yang lebih tinggi dan perbelanjaan kerajaan yang lebih besar.

Masalah lain yang disebutkan dalam kaji selidik itu termasuk isu-isu perkauman dengan 7.5% – kepimpinan politik (4.2%), sosial dan keselamatan awam (3.1%) dan politik (1.5%).

Lima isu yang menjadi kebimbangan kepada mereka adalah inflasi (53.1%), peluang pekerjaan (22.2%), rasuah (20.8%), hak Melayu dan keadilan pada semua kaum (20.5%) dan ketidakstabilan politik (17.5% ).

Perbezaan kaum juga menjadi punca kenapa 16% orang yang ditinjau kurang yakin dengan hala tuju negara. Sementara pentadbiran dan kepimpinan kerajaan yang lemah disebut 14% dan 13% responden.

Namun walaupun dengan ketidakyakinan masa hadapan negara. Rakyat Malaysia masih boleh berbangga dengan beberapa pencapaian lain yang dicapai diperingkat antarabangsa. Klik pautan di bawah untuk membaca.

Dokumentari Dua Penerbit Malaysia Berjaya Disenarai Pendek Untuk Oscar 2020

Tonton Episod Great Big Story Khas Buat Penggusti Hijab Dari Malaysia, Nor ‘Pheonix’ Diana

Malaysia Tawarkan Pengecualian Visa Buat Pelancong China Dan India Bermula Tahun Hadapan


Rakyat Malaysia Pamer Mentaliti Kelas Ke-3 Di BookXcess Cyberjaya

Berita mengenai pembukaan kedai buku 24 jam terbesar pertama pastinya mengujakan semua pihak terutamanya peminat tegar koleksi buku bacaan. Namun di sebalik keterujaan itu, terserlah sisi buruk yang menunjukkan tahap ketamadunan pengunjung.

Menurut perkongsian saudari @SyarahBasirah di laman sosial Twitter menunjukkan buku-buku yang dibaca ditinggalkan begitu sahaja di atas meja tanpa dipulangkan semula ke tempat asalnya.

— Syarah Basirah (@SyarahBasirah) June 2, 2018

Bukan itu sahaja, plastik buku juga dikoyakkan padahal di situ tersedia buku contoh untuk bacaan pengunjung sebelum membeli buku-buku disitu.

About the plastic tu, im not really sure it can be opened or not. But basically there will be one book yang memang they didn’t put the plastic. Buku contoh lah so that people can buka and baca sebelum beli.

— Syarah Basirah (@SyarahBasirah) June 3, 2018

Tweet tersebut menerima pelbagai reaksi daripada pengguna Twitter yang lain. Berikut antara respon daripada pengguna Twitter mengenai isu ini yang juga kesal dengan sikap sesetengah pengunjung.

Here we go ladies and gentlemen, introducing The Malaysian https://t.co/lvdXijW8aF

noooooooooo that's so inconsiderate. this is why we can't have nice things. https://t.co/rmrYiEi1cN

First Class Facilities, Third Class Mentalities https://t.co/JdHd60v6nV

— dhirahnazar (@dhirahnazar) June 3, 2018


Ahli GPMC Kedah Cadang Pakai ‘Tin Foil’, Takut Diganggu Dengan Isyarat 5G Vaksin COVID-19

Sebelum kedatangan COVID-19 kita sudah bertahun-tahun di ajar tentang vaksin dan apakah fungsinya. Namun dalam pelbagai usaha yang dilakukan, mesti ada satu golongan kiri yang bertindak memandai-mandai dan cuba mengadakan apa yang tiada.

Semua maklum bahawa vaksin COVID-19 bukanlah ubat dan orang yang mengambilnya masih terdedah kepada bahayanya wabak. Vaksin ini akan bekerja menjadi pendinding kepada manusia. Di mana jika dia dijangkiti, dia tidak akan memudharatkan orang lain.

Banyak sebenarnya pendedahan yang diberikan oleh kerajaan dan NGO tentang vaksin COVID-19, namun masih timbul dakwaan-dakwaan palsu dari mereka yang degil dan dangkal.

Dalam situasi wabak seperti ini, apa yang lebih bahaya dari kebodohan adalah mereka yang bersikap degil. Kalau orang bodoh, masih boleh diajar walaupun memakan masa. Tetapi kalau orang degil, diajar sekeras mana pun pasti egonya akan jadi lebih tebal dari otaknya.

Golongan degil ini mungkin ada pada kumpulan Gerakan Post-Mortem COVID-19 (GPMC). Ini selepas dakwaan terbaru mereka yang menyatakan bahawa tahap kesihatan mereka merudum jika duduk dekat dengan mereka yang mengambil vaksin.

Dalam satu mesej tular di laman Twitter baru-baru ini, kumpulan Telegram GPMC Kedah mendakwa bahawa mereka terpaksa memakai ‘tin foil’ bagi mengelak daripada diganggu dengan ‘signal’ dari mereka yang telah diberi vaksin.

“Sheiding is real, lepas 2 jam saya melepak dengan orang yang dah cucuk vaksin pfizer, saya kena kering tekak, batuk kering dan sakit kepala,” kata salah seorang sebelum dibalas gambar ‘tin foil’, “Terpaksa pakai, kalau 5G aktif kita memang tak boleh duduk dengan depa,” katanya.

Di dalam kumpulan terbabit, dapat dilihat bagaimana ahli GPMC mengada-adakan cerita bahawa jika mereka berada dekat dengan kumpulan yang sudah di vaksinasi penuh, kesannya nanti akan terkena pada mereka.

Kedangkalan dan sikap cetek otak dari kumpulan GPMC ini jelas menunjukkan bahawa bagaimana cara pun ilmu itu disampaikan, mereka akan tetap duduk di dalam kotak dan lebih percaya kepada dakwaan-dakwaan palsu.

Sebenarnya, mereka yang masih ragu-ragu, tidak lagi mengambil vaksin dan hanya berdiam diri adalah lebih mulia daripada kumpulan GPMC yang tidak mempercayai vaksin lalu menyebarkan dakwaan bodoh kepada orang ramai.

Situasi inilah yang bahaya, kerana ia akan menjadi racun kepada masyarakat tentang ilmu yang tidak ada asasnya. Ilmu itu tidak datang dari pakar atau para ahli, tetapi dirujuk dari ustaz Google dan prof kangkung di kumpulan Telegram atau Whatsapp.

Jika dibiarkan berterusan tanpa ada tindakan dari pihak berkuasa mengenai berita palsu ini, kumpulan seperti GPMC ini akan tumbuh bak cendawan selepas hujan. Kalau tumbuhnya baik memberi manfaat kepada orang awam tak mengapa, tapi kalau tumbuhnya beracun dan memudharatkan orang lain ia perlu lekas-lekas dibendung.

Tular dakwaan tahan pesakir sihat di ICU, ini jawapan KKM. Klik pautan di bawah untuk membaca.

Tular Dakwaan Tahan Pesakit ‘Sihat’ Di ICU, Ini Jawapan KKM

Bekas Ketua Gangster Australia Dakwa Vaksin Penyebab Kematian?


Rakyat Malaysia Perlukan RM2.24 Juta Untuk Berada Dalam Kelompok 1% Terkaya Negara

Sejak akhir-akhir ini, hangat dibincangkan mengenai jurang pendapatan yang diraih golonga B40, M40 dan T20. Malah, jurang pendapatan ini secara tidak langsung melabelkan status kewangan sesebuah isi rumah.

Dalam pada itu, menurut hasil laporan kekayaan firma hartanah Knight Frank, seseorang individu di Malaysia berpeluang menyertai kumpulan 1% terkaya negara apabila memiliki aset bernilai $485,000 (~RM2.24 juta).

Malah, laporan ini turut meramalkan negara Malaysia bakal mempunyai 164,839 individu dalam kelompok 1% terkaya menjelang tahun 2027 menjadikan Malaysia antara 10 negar terpantas yang meningkatkan status kekayaan individu bagi tempoh 2022 sehingga 2027.

Antara sektor atau industri yang menjadikan seseorang berada dalam kelompok 1% terkaya ini didorong oleh sektor perubatan, logistik, teknologi, hospitaliti, kewangan serta hartanah.

Penglibatan pelaburan pada hartanah kediaman tempatan dan antarabangsa dilihat menjadi antara kunci dalam meningkatkan aset seseorang..

Dalam pada itu, laporan ini turut memaklumkan untuk seseorang menjadi kaya di Malaysia lebih mudah berbanding di Singapura di mana seseorang ini memerlukan aset sekitar $3.5 juta (~RM16.1 juta) untuk berada dalam kelompok 1% terkaya negara tersebut.


Rakyat Malaysia Persoal Kos Selenggara Istana Negara RM519 Juta

Rakyat Malaysia jelas terkejut dengan kos penyelenggaraan Istana Negara selepas didedahkan bahawa sebuah syarikat ditawarkan kontrak bernilai RM519 juta untuk projek itu.

Jabatan Kerja Raya (JKR) dalam maklum balas terhadap artikel yang dikeluarkan oleh World Of Buzz sebelum ini menjelaskan bahawa jumlah tersebut adalah untuk tempoh tujuh tahun yang akan berakhir bulan ini.

Tambah JKR lagi, skop kerja itu merangkumi kawasan seluas 241.3 ekar dan melibatkan beberapa komponen utama serta dilaksanakan mengikut garis panduan kerajaan mengenai penyelenggaraan bangunan.

JKR confirmed an article that a RM519 mil contract to maintain Istana Negara was previously awarded for 7 years ending 30 Jun22.

RM74.14 mil per yearRM6.41 per sq feet per month.

Imagine paying this much on a per sq feet basis for your maintenance fee on your property.

— The Coffee Break | We Make You Smarter (@BreakMyCoffee) June 2, 2022

Kenyataan itu turut menyatakan bahawa kerja-kerja penyelenggaraan adalah perlu kerana Istana Negara mewakili kedaulatan dan identiti negara.

Rakyat Malaysia di media sosial khususnya mempersoalkan penggunaan wang yang begitu besar di tengah-tengah situasi negara yang sedang bergelut dengan kenaikan harga barang dan ekonomi yang tidak memberangsangkan.

Kebimbangan rakyat Malaysia sebenarnya munasabah untuk diperbincangkan kerana wang tersebut boleh digunakan untuk pelbagai jenis pembangunan contohnya membina universiti, hospital atau membina satu sistem untuk mengelak banjir yang kini sering terjadi di Kuala Lumpur.

Did they admit that they spent half a billion for the sake of honor, identity, culture and the country’s image?

When it comes to rakyat, even welfare can be deducted. What kind of national’s image they are trying to reflect here? https://t.co/IZjRwLpFsv

— Naqi . (@naqiudinkamarul) June 2, 2022

Selain itu terdapat kebimbangan dengan kos yang semakin meningkat di mana pada tahun 2015, nilai kontrak penyelenggaraan hanya RM82 juta, tetapi tujuh tahun kemudian ia telah meningkat kepada RM519 Juta iaitu 5 kali ganda.

Perlu dititikberatkan bahawa kos ini adalah melibatkan wang pembayar cukai dan bermaksud ia adalah wang rakyat.

Look look, we don’t care. If you’re gonna spend the country’s tax payers money for a place where we can’t even go inside to unless you’re among the elites, it is, no matter how you spin this, a waste! Membazir amalan syaitan and the payung kuning is the living embodiment. https://t.co/vn9n4pARYM

Menurut The Rakyat Post, syarikat yang memegang kontrak penyelenggaraan ini ialah syarikat pemegangan pelaburan awam yang terlibat dalam aktiviti pembinaan dan perkhidmatan pengurusan kemudahan bersepadu.

Ia telah aktif dalam perniagaan sejak 90-an dan kini telah mempelbagaikan ke dalam banyak sektor seperti pembinaan, pengurusan kemudahan.

5 fakta menarik mengenai Yang Di-Pertuan Agong ke-16, Sultan Abdullah. Rujuk pautan di bawah untuk membaca.

5 Fakta Menarik Mengenai Yang Di-Pertuan Agong ke-16, Sultan Abdullah

7 Fakta Menarik Istana Syarqiyyah Di Terengganu

‘YouTuber’ Ditegur Pihak Berkuasa Selepas Cuba Agihkan RM10,000 Di Hadapan Istana Negara


Rakyat Malaysia Prihatin, Sanggup Turun Dari Utara Dan Selatan Bantu Penduduk Lembah Klang

Sikap prihatin rakyat Malaysia memang tidak dapat dinafikan. Sejak pandemik COVID-19 berlaku lagi, kita sudah dapat melihat bagaimana sikap saling membantu berkembang cantik di kalangan rakyat Malaysia. Tanda pagar #KitaJagaKita mekar harum di media sosial, dengan bantuan terus disalurkan di kalangan rakyat Malaysia.

Banjir kilat yang melanda Lembah Klang minggu lalu telah menyebabkan sebahagian penduduk pusat bandar tersangkut dan tidak dapat ke mana-mana disebabkan hujan yang tidak berhenti selama dua hari. Bantuan terus disalurkan kepada semua yang memerlukan. Dan media sosial dipenuhi dengan cerita-cerita hero yang tidak didendang. Mereka ini sanggup turun dari Utara dan Selatan tanah air bagi membantu mangsa yang terkesan dengan banjir kilat.

Encik ni katanya dari luar Selangor, sanggup turun ke Shah Alam siap bawa bot untuk bantu mangsa banjir.. Seribu kali ganda lebih function dari barisan menteri yang ada. pic.twitter.com/k4HfnyaTSC

— Jalal Misai Akaun Baru (@jllmisai) December 19, 2021

Bukti bahawa rakyat Malaysia sanggup untuk lakukan apa sahaja dalam keadaan terdesak bagi membantu mereka yang memerlukan dapat dilihat apabila seorang lelaki dari Melaka sanggup turun ke Lembah Klang bagi membantu mangsa-mangsa banjir.

Melalui ciapan yang dimuat naik oleh Jalal Misai, seorang lelaki dipercayai dari Melaka turun ke Shah Alam dengan membawa bot untuk membantu mangsa yang terkesan akibat banjir kilat yang melanda Lembah Klang. Melalui ciapan tersebut, Jalal Misai menyatakan bahawa lelaki itu dikenali sebagai Encik Azwan.

Rakyat Malaysia memang prihatin.. dari utara sanggup datang bawak aset keperluan untuk tolong mangsa banjir.. hanya orang politik saja masih tak sedar diri waktu-waktu begini syok sendiri buat perhimpunan..

Tahniah rakyat Malaysia.. anda memang hebat.. pic.twitter.com/jpFmmAjUeS

— Muhaimin 𓂆 | 🇲🇾🇵🇸 (@_muhaimin26) December 19, 2021

Dia turun ke Shah Alam dengan membawa Viva bersama-sama dengan bot di atas keretanya. “Selesai di Shah Alam, turun pula bantu di Puchong dan kini katanya dia menuju ke Sri Muda untuk bantu sana pula. Terima kasih dan syabas,” katanya.

Selain itu, seorang lelaki di Facebook yang dipercayai daripada utara Malaysia turun ke pusat bandar bagi membalas budi penduduk Lembah Klang. “Kami bantu sebab dulu masa kami di utara kena musibah banyak yang dari lembah klang datang membantu dan memberi sumbangan,  kali ini kami nak balas atas jasa anda semua. Biar jasa jadi kenangan,” kata Roy Razman di Facebook. Gambar komen tersebut tular di media sosial Twitter dan mendapat perhatian orang ramai.

Manakala Farhan, seorang pengguna Twitter pula memuat naik gambar seorang lelaki yang dipercayai nelayan. Lelaki terbabit turun ke Lembah Klang bagi membantu mangsa banjir. Di bahagian lain pula, penganut Sikh turut tidak melepaskan peluang membantu dengan memasak makanan untuk mangsa banjir yang tersangkut di kawasan perumahan mereka.

Mungkin ada sesetengah cerita tidak ditularkan, tetapi siapa sahaja anda yang turun membantu. Kami ucapkan terima kasih kerana menjadi rakyat yang prihatin dan menunjukkan sisi lain Malaysia yang lebih baik dan makmur.

Bila kita bersama, air bah yang meninggi pun dapat kita redah.

Lokasi majlis dijadikan pusat penempatan banjir, netizen terharu pasangan pengantin ini sedekah lauk kenduri. Untuk bacaan lanjut, klik pautan di bawah.

Lokasi Majlis Dijadikan Pusat Penempatan Banjir, Netizen Terharu Pasangan Pengantin Ini Sedekah Lauk Kenduri

Ini Sebab Mengapa Anda Tidak Digalakkan Untuk Redah Air Banjir

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang


Rakyat Malaysia Rekod Carian Tertinggi Penginapan Untuk Konsert Coldplay Di Singapura, Lapor Data

Platform pelancongan digital telah merekodkan peningkatan sebanyak 8.7x carian untuk penginapan di Singapura sempena siri konsert Coldplay pada Januari 2024.

Menurut data yang dikumpulkan oleh Agoda, lonjakan itu didorong oleh negara jiran Malaysia dan Indonesia yang mahu membuat persediaan penginapan awal sebelum acara konsert Coldplay yang akan berlangsung selama 6 hari di sana.

Selain dua negara ini, Filipina, Brunei, Amerika Syarikat, Thailand, Sri Lanka, Hong Kong, China dan Australia turut memasuki senarai negara yang membuat carian penginapan.

Dengan enam pertunjukan, Singapura akan menjadi lokasi utama di Asia sepanjang siri konsert Coldplay ‘Music of the Spheres World Tour,’.

Data yang dibentangkan diperoleh daripada data carian penginapan Agoda di Singapura, menganalisis aliran carian antara 18 – 20 Jun 2023 untuk tarikh daftar masuk dalam 23-31 Januari 2024 berbanding hari bekerja yang sama seminggu sebelumnya.


Rakyat Malaysia Sanggup Lakukan Apa Sahaja Kerja Di Singapura, Tetapi Tidak Di Negara Sendiri

Angka rakyat Malaysia menyeberang ke Temasek untuk melakukan kerja dalam masa sehari makin bertambah dari semasa ke semasa.

Disebabkan jurang gaji yang begitu besar di Singapura dan faktor matawang yang tinggi telah menjadi sebab mengapa sesetengah rakyat Malaysia sanggup untuk melakukan apa sahaja kerja di negara jiran.

Untuk rekod, Bloomberg melaporkan hampir sejuta rakyat Malaysia sanggup untuk berkerja di negara jiran kerana gaji yang ditawarkan lima kali ganda lebih tinggi.

Menteri Sumber Manusia, M Kulasegaran menyatakan bahawa rakyat Malaysia sanggup untuk melakukan apa sahaja kerja di Singapura termasuk di dalam sektor ‘kerja 3D – dirty, dangerous, difficult.

Sambil di negara sendiri, rakyat Malaysia dilihat bergantung harap kepada warga asing dari Bangladesh, Myanmar atau Indonesia untuk melakukan kerja 3D yang mereka tidak berminat untuk lakukan – kebanyakkannya disebabkan gaji yang ditawarkan sedikit.

Trend ini telah meninggalkan kerajaan dengan satu pilihan iaitu mencari tenaga kerja dari kalangan warga asing bagi menampung sektor pertanian dan pembanggunan yang dirujuk oleh Menteri Kewangan, Lim Guan Eng sebagai ‘ketagihan kepada buruh asing dalam tenaga kerja berkemahiran rendah’

Untuk rekod, industri pembinaan telah mengupah hampir 1.2 juta warga asing  mengikut laporan Master Builders Association Malaysia (MBAM).

Salah satu inisiatif yang diambil oleh kerajaan Malaysia dalam menangani isu ini adalah dengan memberi insentif tambahan kepada gaji bulanan sebanyak RM500 kepada warga tempatan yang bekerja di dalam sektor 3D dan RM250 untuk majikan mereka.

Inisiatif ini bertujuan untuk mengurangkan hampir 130,000 pekerja asing dalam masa lima tahun di Malaysia.

Biarpun begitu, bagi MBAM, langkah ini dilihat tidak akan memberi kesan yang besar dalam mengurangkan jumlah pekerja asing, kerana ramai pekerja asing yang bekerja dalam sektor di mana rakyat Malaysia tidak berminat untuk bersaing atau mengambil bekerja.

Berikut adalah cerita lain mengenai sektor perkerjaan yang perlu anda tahu. Klik pautan di bawah untuk membaca.

200,000 Graduan Di Malaysia Tidak Mempunyai Pekerjaan Ketika Ini

Pensyarah Label Pekerjaan ‘Runner’ Tidak Bermaruah Undang Kemarahan Netizen

Insentif #MalaysiaKerja Diperkenalkan Tawar Peluang Pekerjaan Untuk Rakyat Malaysia


Rakyat Malaysia Sedih Selepas Pasangan YouTuber Jepun Umum Bakal Tinggalkan Negara Ini

Pasangan YouTuber Jepun yang mempunyai ramai peminat warga tempatan terpaksa mengucapkan selamat tinggal kepada negara ini.

Setelah 2 tahun menetap di Malaysia, Chang RM dan pasangannya Jimmy terpaksa meninggalkan negara ini setelah visa pelancong mereka tamat tempoh.

Mereka dikenali oleh rakyat Malaysia kerana membuat kandungan yang mempamerkan budaya Malaysia dan mereka juga pernah tular kerana berkongsi rezeki dengan bersedekah nasi lemak percuma semasa berada di Hong Kong pada bulan Ramadhan.

Dalam video menyayat hati yang dikongsi di YouTube, mereka menjelaskan bahawa mereka telah mencapai had visa pelancong selama 180 hari.

“Visa pelancong untuk pemegang pasport Jepun, kami dibenarkan tinggal 90 hari setiap lawatan dan 180 hari setiap tahun. Itu peraturan untuk pelawat Jepun, di Malaysia sebagai pelancong.”

“Dan esok, kami akan meninggalkan Malaysia kerana kami mencapai 180 hari di sini. Jadi, kami perlu meninggalkan Malaysia,” kongsi Jimmy.

Mereka juga telah mencuba inisiatif kerajaan untuk kekal di Malaysia tetapi malangnya, ia tidak berjaya kerana prosesnya yang lama.

“Oktober lalu, Malaysia mengumumkan program yang dipanggil ‘De Rantau Nomad Pass’. Apabila kami mendengarnya, kami sangat gembira. Kami seperti ‘ini untuk kami, ini dia!’. ‘Pencipta Digital’ merupakan sebahagian daripada program, kami sangat teruja.”

“Kami memohon secepat mungkin. Kami balik ke Jepun, kumpul semua dokumen. Dan kemudian kembali ke Malaysia semula. Tetapi nampaknya ia mengambil masa yang lebih lama. Ia perkara baru, ia adalah program baru di Malaysia jadi ia mengambil masa yang lebih lama daripada jangkaan.” Jimmy menambah.

Sepanjang video tersebut, kelihatan kedua pasangan tidak dapat menahan sebak kerana terpaksa meninggalkan negara.

Video terbabit telah mendapat reaksi pelbagai daripada netizen. Secara keseluruhan, kesemua rakyat Malaysia mengucapkan terima kasih kepada YouTuber Jepun tersebut yang banyak membuat kandungan yang bercirikan Malaysia.


Rakyat Malaysia Serta Bekas Hos Kongsi Kenangan Indah Bersama ntv7

Rakyat Malaysia sudah mula mengucapkan selamat jalan dan bernostalgia dengan kenangan apabila stesen televisyen ntv7 yang dikendalikan oleh Media Prima difahamkan akan bertukar menjadi DidikTV yang mula bersiaran Rabu ini.

The Vocket sebelum ini melaporkan bahawa Perdana Menteri Muhyiddin Yassin dijadualkan merasmikan DidikTV pada pukul 8 pagi hari Rabu minggu ini – hari pertama saluran itu akan bersiaran kepada umum.

Selain DidikTV, beberapa lagi saluran yang turut menyediakan waktu penyiaran (airtime) secara percuma bagi tujuan PdPR (Pengajaran dan Pembelajaran di Rumah) antaranya TV OKEY RTM, ASTRO TUTOR 601 & 602.

In case you missed it, #ntv7 will show its last transmission tomorrow on February 16.

Starting February 17, it will be replaced and known as #DidikTV.

Missing the old times. pic.twitter.com/43UJDmxQ37

— Norman Goh (@imnormgoh) February 15, 2021

Pihak The Vocket cuba mendapat maklum balas dari Media Prima mengenai berita ini namun masih belum ada jawapan. Bagaimanapun, rakyat Malaysia sudah mula mengimbau kenangan mereka membesar bersama ntv7.

“Selamat tinggal ntv7. Saya akan sentiasa menghargai masa saya menonton Crayon Shin Chan dan Doraemon setiap waktu magrib pada hari Sabtu. Dan juga digimon pada pagi Ahad,” kata Ismeth A. Shamsuddin.

“Terima kasih ntv7 untuk Seekers Show, Kamen Rider, Ultraman, Rrayon Shin Chan dan Doraemon. Waktu dulu yang sangat baik,” kata Hakim Azman.

Selain itu, beberapa pekerja dan bekas hos ntv7 turut sama meluangkan masa untuk mengucapkan selamat jalan buat stesen televisyen ini, antaranya adalah Sarimah Ibrahim.

“Selamat tinggal ntv7malaysia. Saya memulakan karier TV saya di sini, menjadi pengacara untuk Pelancaran ntv7 [pada] 7 April 1998 bersama Rosyam Nor dan Hairie Othman, kemudian menjadi pengacara untuk [email protected], The RIM Chart Show, Siri TV Maka Diciptannya Perempuan, Bella Talk Show dan banyak lagi,” katanya

“Kerja pertama saya adalah bersama ntv7. Semasa saya di sana, saya adalah pengurus jenama untuk [email protected] pada masa itu. Tugas saya adalah untuk menentukan program apa yang akan diperoleh, jadi [kena] menonton banyak kartun! Slam Dunk, krayon shin Chan, samurai X, Cardcaptor Sakura,” kata Mai Fernandez.

Aku tengok @ntv7malaysia sebab nak tengok Spanar Jaya, Yo Soy Betty La Fea, Mis Tres Hermanas, Digimon, Shaman King, Shin Chan, Doraemon, @7Edition_ntv7, If You Are The One.

Thank you NTV7 for all the feel good times. I did feel good! https://t.co/632sMQ2MDi

Bagaimanapun, sebahagian daripada netizen menyatakan bahawa ini adalah perkara yang baik untuk ntv7 kerana sejak akhir-akhir ini, stesen televesiyen itu menyiarkan program yang kurang menarik.

Sebahagian daripada rakyat Malaysia yang lain terus menuntut agar Media Prima menjelaskan apakah DidikTV akan mengakhiri hayat ntv7, dengan Khairul Nizam Rahmat mengatakan bahawa dia keliru dengan situasi ini.

“Apakah ntv7 diganti dengan DidikTV? ntv7 berada di bawah Media Prima, bukan? Adakah ini bermaksud Media Prima menyerahkan stesen TV itu kepada kementerian pendidikan? ” katanya di Facebook seperti yang dilaporkan oleh Free Malaysia Today.

The only thing that i miss the most is doraemon and sin chan.tq #ntv7 for cheering my childhood time. Tq for the sweet memories😢 https://t.co/tei1zZymkc

— KnizaM Leo 🇲🇾 (@kroolnizam) February 16, 2021

DidikTV yang akan bersiaran pada Rabu ini akan menyiarkan kandungan pendidikan yang disesuaikan untuk para pelajar dari jam 7 pagi hingga tengah malam setiap hari.

Untuk rekod, ntv7 bermula sebagai saluran komersial milik swasta pada tahun 1995 sebelum diambil alih oleh Media Prima pada tahun 2005 dan bergabung dengan stesen komersial yang lain.

Kemaskini; melalui laporan yang dikeluarkan The Edge, Media Prima Group Bhd telah memberi jaminan bahawa ia tidak akan menutup saluran televisyennya ntv7.

“Ntv7 tidak akan dimatikan. DidikTV KPM (DidikTV Kementerian Pelajaran Malaysia) adalah kolaborasi komersial strategik antara Media Prima dan KPM untuk meningkatkan akses pendidikan berkualiti kepada pelajar di seluruh negara, ” kumpulan media itu berkata dalam jawapan bertulis kepada The Edge.

KPM tambah slot program TV Pendidikan di [email protected] khusus untuk calon SPM. Klik pautan di bawah untuk membaca.

KPM Tambah Slot Program TV Pendidikan Di [email protected] khusus Untuk Calon SPM


Rakyat Malaysia Terkejut Eskalator Di Stesen LRT, Monorail Dibaiki Dengan Pantas

Pengguna maya meluahkan rasa terkejut dengan pembaikan pantas di beberapa stesen pengangkutan awam seperti stesen monorel dan LRT.

Beberapa netizen secara berseloroh berkata, pembaikan pantas itu dilakukan kerana mereka takut dibuang kerja sejak Anthony Loke dilantik sebagai Menteri Pengangkutan.

Dengar citer, tetiba ada fund, tetiba ada spare part, tetiba semua eskalator tgh ganti dgn Laju……Merata rata tgh pasang.

Ada yg takut HILANG JAWATAN KE TU? Baru nk kelam kabut bila @anthonyloke masuk? pic.twitter.com/FtSdGo1KQe

— Dean of Deen (@Mulut_Cabai) December 12, 2022

Bagaimanapun, ada sebahagian netizen berkata bahawa mungkin alat ganti yang ditempah oleh Rapid Rail daripada pengeluar asal (OEM) di Shanghai, China, telah tiba dan membolehkan pembaikan yang tertangguh dapat dilaksanakan.

Pada Oktober 2022, Rapid Rail menyatakan bahawa kumpulan pertama alat ganti akan tiba pada bulan Oktober, kumpulan kedua pada pertengahan November, dan yang ketiga pada bulan Disember.

Also at monorel bukit bintang last monday also been fix before this the sparepart at wharehouse or what hahahaha

Even the KLCC’s escalator is now working. What a magical story this is..

— Annoying Orange at 5°C (@firdausmohdali) December 12, 2022

Secara keseluruhan, Rapid Rail telah menempah 87 unit dan 37 unit eskalator untuk menjalankan kerja-kerja pembaikan.